Երեւանյան Վարդատոն - www.ynker.am Home ԹԻՎ 4 (24) / 15 հունիսի Երեւանյան Վարդատոն Այն պետք է համաժողովրդական դառնա եւ առավել մեծ միջազգային ճանաչում ստանա... <<Սայաթ-Նովա>> մշակութային միությունը փորձում է վերականգնել հայ մեծ աշուղ Սայաթ-Նովայի հիշատակին նվիրված Վարդատոնը: Ինչպես նախորդ տարիներին, այս տարի եւս մայիսի 20-ին Երեւանում նրա հուշարձան աղբյուրի մոտ նշվեց այդ ավանդական տոնը: Աջակցեցին ՀՀ մշակույթի նախարարությունը եւ Երեւանի քաղաքապետարանը: Վարդատոնն առաջին անգամ տոնել են 1914 թ. Թբիլիսիում, Հովհ. Թումանյանի եւ Գեւորգ Բաշինջաղյանի նախաձեռնությամբ: Ամեն տարի ավանդաբար Թբիլիսիում մայիսի վերջին կիրակին նշվում է այդ տոնը` որպես Սայաթ-Նովայի հիշատակի օր: Յուրաքանչյուր մասնակից խորհրդանշական մեկ վարդ է բերում աշուղի շիրիմին: 2005-ից սկսած <<Սայաթ-Նովա>> միությունը մայիսի նախավերջին կիրակին է ընտրել նաեւ Երեւանում այդ տոնի անցկացման համար: Այս անգամ Սայաթ-Նովայի 300-ամյակի, ինչպես նաեւ Վարդատոնի առթիվ մեծ աշուղի արվեստի երկրպագուները նախ քայլերթով անցան նրա անունը կրող փողոցով, այնուհետեւ միացան նրա անվան երաժշտական դպրոցի եւ Կոմիտասի անվան կոնսերվատորիայի հարակից այգում` մեծ քնարերգուի հուշարձան աղբյուրի մոտ հավաքված քաղաքացիներին: Այստեղ էր նաեւ Երեւանի քաղաքապետ Տարոն Մարգարյանը: Բացառիկ ազգային երգատոնի առիթով Սայաթ-Նովայի հուշարձան աղբյուրի տարածքը մարդաշատ էր: Եկել էին մարդիկ` մեկական վարդ ձեռքներին` մեկ անգամ եւս հարգանքի տուրք մատուցելու սիրո մեծ երգչի անմահ հիշատակին: Ամեն հայ իր մեջ յուրովի կրում է նրա արվեստի մնայուն ու հավերժական արժեքներից, հատկապես` սիրո, չէ՞ որ սերն է կյանք պարգեւողն ու իմաստավորողը... Արդեն ութերորդ տարին է, ինչ շարունակելով թումանյանական ու բաշինջաղյանական հրաշալի ավանդույթը, մեր մշակույթի անխոնջ նվիրյալ Թովմաս Պողոսյանը տարեցտարի նոր գույներ ու խորհուրդ է հաղորդում այդ մեծ ու նվիրական տոնին: Այս յուրօրինակ քայլարշավը, որի մասնակիցները հիմնականում երիտասարդ սերնդի ներկայացուցիչներ էին, յուրովի ազդակ ու հիշեցում է` շարունակել ճանաչել ազգային արժեքները, վերաիմաստավորել մեր մեծերի թողած ժառանգությունը, հավատարիմ մնալ հայրենի պատմությանն ու արմատներին: Զորօրինակ, պիտի աշխարհին կարողանանք հավուր պատշաճի ներկայացնել մեր մեծերի թողած ժառանգությունը, որն իր մեջ նաեւ համամարդկային արժեքներ է կրում: Իսկ որ Սայաթ-Նովան այդ մեծությունների ու արժեքների շարքում է, երկրորդ կարծիք չի կարող լինել: Տեղին ու արժանի է, ինչ խոսք, որ մեծ աշուղի 300-ամյա հոբելյանը նշվի առանձնակի շուքով եւ միջազգային ճանաչում ու լայն շրջանակներ ընդգրկի: Պատահական չէ, որ մեծ քնարերգուի ծննդյան 300-ամյակն ընդգրկված է, պաշտոնապես ներառված ՅՈՒՆԵՍԿՕ-ի տարվա մշակութային իրադարձությունների շարքում: Հուսանք, որ համայն հայության սիրասուն ոստան մեր Երեւանը, այս տարի գրքի միջազգային մայրաքաղաք ճանաչվելուց հետո, հաջորդ տարի կհռչակվի որպես Սայաթ-Նովային նվիրված մեծաշուք հանդիսությունների մայրաքաղաք: Այո, Վարդատոնը ոչ միայն պետք է վերածվի համաժողովրդական տոնախմբության, այլեւ միջազգային ճանաչում ու հնչեղություն ստանա: Վերհիշելով Վալերի Բրյուսովի խոսքը, որ կան երկնային պարգեւներ, որոնք ուղղակի օրհնանք են իրենց ծնող ժողովրդին եւ իրենց դարաշրջանին, պարտավորված լինենք անելու այն ամենը, ինչին արժանի է Սայաթ-Նովայի նման հանճարը: Արժանի լինենք նրան: Հավերժ է մեր ժողովուրդը, հավերժ է նրա մեծ ուղեկիցը` Սայաթ-Նովան... Երեւանյան Վարդատոնին ելույթներ ունեցան ժամանակակից աշուղներ, գրողներ, արվեստագետներ: Հանդիսությունն ավարտվեց ՀՀ հանրային ռադիոյի <<Սայաթ-Նովա>> աշուղական երգի վաստակավոր անսամբլի /գեղարվեստական ղեկավար` ՀՀ վաստակավոր արտիստ, պրոֆեսոր Թովմաս Պողոսյան/ եւ գեղարվեստական այլ խմբերի համերգային ելույթներով:


Լրատվություն Շնորհավորական Նախագահ Սերժ Սարգսյանի շնորհավորական ուղերձը Ֆրանսիայի Հանրապետության Նախագահ Ֆրանսուա Օլանդին՝ Ֆրանսիայի Հանրապետության ազգային տոնի առթիվ 13.07.2013 Մեծարգո պարոն Նախագահ, Ի սրտե շնորհավորում եմ Ձեզ եւ ֆրանսիացի բարեկամ ժողովրդին Ֆրանսիայի Հանրապետության ազգային տոնի` Հուլիսի 14-ի առթիվ: Համոզված եմ, որ հայ-ֆրանսիական ավանդական բարեկամության վրա հիմնված՝ Հայաստանի եւ Ֆրանսիայի միջեւ առկա բարձր մակարդակի քաղաքական երկխոսությունը, ինչպես երկկողմ ձեւաչափով, այնպես էլ եվրոպական եւ միջազգային կառույցների շրջանակներում ձեւավորված սերտ համագործակցությունը, տարբեր ոլորտներում հաստատված դինամիկ կապերը, միջխորհրդարանական եւ ապակենտրոնացված ամուր փոխգործակցությունը մեր համատեղ ջանքերի շնորհիվ առավել կամրապնդվեն: Վերստին շնորհակալություն եմ հայտնում այն հետեւողական ջանքերի համար, որ Ֆրանսիան՝ որպես ԵԱՀԿ Մինսկի խմբի համանախագահ, գործադրում է ի նպաստ Լեռնային Ղարաբաղի հիմնախնդրի խաղաղ հանգուցալուծման եւ մեր տարածաշրջանում անվտանգության, կայունության ամրապնդման, համագործակցության զարգացման: Ս. թ. հունիսի 18-ին Էնիսկիլենում Ձեր, Ռուսաստանի Դաշնության եւ Միացյալ Նահանգների նախագահների կողմից արված համատեղ հայտարարությունն այդ կարեւոր ջանքերի եւս մեկ արտահայտությունն է: Մեծարգո պարոն Նախագահ, Առանձնահատուկ ջերմությամբ եմ հիշում անցյալ տարվա նոյեմբերին մեր հանդիպումը Փարիզում եւ սիրով սպասում եմ Ձեզ պետական այցով հյուրընկալելու Հայաստանում` համոզված լինելով, որ այն նոր լիցք կհաղորդի Հայաստանի եւ Ֆրանսիայի միջեւ հարաբերությունների ամրապնդմանը եւ մեր ժողովուրդների բարեկամության խորացմանը: Կրկին շնորհավորում եմ Ֆրանսիայի Ազգային տոնի առթիվ` մաղթելով Ձեզ հաջողություններ, իսկ ֆրանսիացի ժողովրդին` բարօրություն: Ընդունեք խնդրեմ, մեծարգո պարոն Նախագահ, խորին հարգանքներիս հավաստիքը: a7c


Նուլանդը մեծ դեր է ունեցել ՀՀ առաջին նախագահ Լեւոն Տեր–Պետրոսյանի հրաժարականի հարցում ԵՐԵՎԱՆ, 1 ապրիլի. /Նովոստի–Արմենիա/. ԱՄՆ պետքարտուղար Վիկտորյա Նուլանդը մեծ դեր է ունեցել 1998 թվականին ՀՀ առաջին նախագահ Լեւոն Տեր–Պետրոսյանի հրաժարականի հարցում, գրում է «168 ժամ»–ը` հղում անելով առաջին նախագահի նախկին խորհրդական (1991-97 թթ.) Ժիրայր Լիպարիտյանին։ «Նուլանդը հին դեմք է: Մեր ժամանակ բանակցությունների էր եկել Հայաստան: Վիկտորիա Նուլանդն այն մարդկանցից է, ով 1997-1998 թվականներին մեծ աշխատանք է կատարել Հայաստանի ներքին հարցերում: Նա մեծ ներդրում ուներ Տեր-Պետրոսյանի հրաժարականի մեջ: ԱՄՆ-ը դեմ էր Տեր-Պետրոսյանին»,- պատմել է Լիպարիտյանը թերթին` ընդգծելով, որ դա իր անձնական մեկնաբանությունն է: Նրա խոսքով` այն ժամանակ ԱՄՆ-ի դեսպան Փիթեր Թոմսոնն ամեն ինչ արեց օժանդակելու համար ընդդիմությանը, նրան հրելու համար դեպի ծայրահեղություն եւ երկար ժամանակ աշխատում էր, որ Տեր-Պետրոսյանը փոխարինվի։ Լեւոն Տեր–Պետրոսյանը 1991 թվականի հոկտեմբերին հաղթեց Հայաստանի հանրապետության պատմության մեջ անցկացված առաջին նախագահի ընտրության ժամանակ։ Հինգ տարի անց` 1996 թվականի ընտրության ժամանակ Տեր–Պետրոսյանը կարողացավ պահպանել պաշտոնը, սակայն ընդդիմությունն ու մի շարք հեղինակավոր միջազգային կազմակերպություններ ընտրության արդյունքները կեղծված համարեցին։ 1998 թվականի փետրվարին Տեր–Պետրոսյանը հրաժարական ներկայացրեց իշխանության վերնախավում ղարաբաղյան հիմնախնդրի շուրջ ծագած տարաձայնությունների պատճառով։-0-


* Մի փորձեք հեռախոսը չորացնել վարսահարդարիչի կամ նման այլ տեխնիկայի օգնությամբ:


source: fineweb

text: Ամասիա համայնքում կբացվի բրդի վերամշակման գործարան ՀՀ գյուղատնտեսության նախարար Արթուր Խաչատրյանը Ամասիա համայնքում մասնակցել է «ԵՄ-ն Շիրակի մարզին։ Նոր աշխատատեղեր շնորհիվ բրդի արտադրության» ծրագրի մեկնարկի արարողությանը։ Մասնակցում էին նաեւ ՀՀ Հայաստանում Եվրոպական միության պատվիրակության ղեկավար, արտակարգ եւ լիազոր դեսպան Պյոտր Սվիտալսկին, Տարածքային կառավարման եւ զարգացման նախարար Սուրեն Պապիկյանը, Շիրակի մարզպետի պաշտոնակատար Սեյրան Պետրոսյանը, «Մարդը կարիքի մեջ» ՀԿ հայաստանյան գրասենյակի ղեկավար Վարդուհի Դադունցը, Ամասիա համայնքի ղեկավար Ջեմմա Հարությունյանը, պաշտոնատար այլ անձինք եւ հյուրեր։ Նախարար Խաչատրյանի խոսքով՝ ծրագրի իրականացմամբ կվերականգնվի մեր ազգային գորգագործության մշակույթը, գյուղատնտեսական համայնքում կստեղծվեն ոչ գյուղատնտեսական աշխատատեղեր, կդիվերսիֆիկացվեն բնակչության եկամուտները եւ կզարգանա ոչխարաբուծությունն իր ամբողջ արժեշղթայով: «Մենք խորհրդային տարիներին ունեցել ենք մինչեւ 2.2 մլն գլուխ ոչխար, այժմ գլխաքանակը 4-5 անգամ նվազել է, սակայն ոչխարաբուծությունը խիստ եկամտաբեր գործ է, եւ եթե կարողանանք ստեղծել ենթակառուցվածքներ, բարելավել կերային բազան, ճիշտ օժանդակություն ցուցաբերենք, թե՛ խոշոր ֆերմաներ կստեղծվեն, թե՛ տնային տնտեսությունները կավելացնեն ոչխարների գլխաքանակը»,- մասնավորապես նշել է գյուղատնտեսության նախարարը։ Նախարարն ընդգծել է, որ Շիրակի մարզը եղել է ոչխարաբուծության կենտրոններից մեկը եւ հաջողելու դեպքում կունենանք լավ մոդել, որը կարելի է կիրառել նաեւ Հայաստանի մյուս մարզերում։ Ողջունելով ներկաներին՝ նախարար Սուրեն Պապիկյանը նշել է, որ Տարածքային կառավարման եւ զարգացման նախարարությունը կարեւորում է Հայաստանի տարածքային համաչափ զարգացումը եւ 2009 թվականից ի վեր շարունակական երկխոսության մեջ է ԵՄ-ի հետ: Համագործակցության նպատակն է ապահովել ծրագրերի եւ նախագծերի իրականացումը, որոնք վերցված են տարածքային զարգացման առաջնայնությունների շարքից եւ որոնց կիրառումը կհանգեցնի արդյունավետ եւ կայուն արդյունքի: «Ինչպես գիտեք, մենք աշխատում ենք Հայաստանի բոլոր մարզերում, բայց մտադրված ենք շեշտը դնել Շիրակի մարզի վրա՝ ցանկանալով այն զարգացնել։ Մենք ընտրեցինք հատկապես Ամասիան, որն ունի հիանալի լանդշաֆտ, գեղեցիկ բնություն, բայց ցավոք հեռու է գլխավոր առեւտրային ճանապահներից, ինչպես նաեւ շուկայից»,- հավելել է Հայաստանում Եվրոպական միության պատվիրակության ղեկավար, արտակարգ եւ լիազոր դեսպան Պյոտր Սվիտալսկին։ «Մարդը կարիքի մեջ» ՀԿ հայաստանյան գրասենյակի ղեկավար Վարդուհի Դադունցի խոսքով` ծրագրի իրականացման համար Ամասիայի ընտրությունը պայմանավորված էր համայնքում ոչխարաբուծության զարգացման առկա ներուժով, ինչպես նաեւ այն հանգամանքով, որ Ամասիան խոշորացված համայնք է։ Ծրագրով նախատեսված գործընթացն իրականացվելու է ՀՀ գյուղատնտեսության նախարարության եւ «Ռազմավարական զարգացման գործակալություն» ՀԿ-ի հետ: Նա նաեւ ընդգծել է, որ ծրագրի կյանքի կոչմանը մեծապես աջակցել է ՀՀ գյուղատնտեսության նախարար Արթուր Խաչատրյանը, ով այդ ժամանակ զբաղեցնում էր Շիրակի մարզպետի պաշտոնը։ Բրդի վերամշակման գործարանում շուտով կսկսվեն վերանորոգման աշխատանքները, այն նախատեսվում է բացել մինչեւ աշնան սկիզբ, նախնական կստեղծվի 23 աշխատատեղ, հետագայում աշխատողների քանակը կավելանա: Ծրագիրն իրականացվում է «Մարդը կարիքի մեջ» կազմակերպության հայաստանյան ներկայացուցչությունը՝ (ՄԿՄ) Ամասիայի համայնքապետարանի, Շիրակի առեւտրաարդյունաբերական պալատի եւ ՎԻՆՆԵԹ Հայաստանի հետ համատեղ։ Նոր աշխատատեղեր ստեղծելու, տնտեսական զարգացմանը նպաստելու համար ծրագիրը կֆինանսավորի ՓՄՁ-ների կողմից ներկայացված 14 լավագույն բիզնես առաջարկները՝ ապահովելով նվազագույնը 44 նոր աշխատատեղ: Աղբյուրը՝ minagro.am


source: wikipedia

text: Միլան (, , - «հարթավայրի կենտրոնում»), Իտալիայի երկրորդ խոշորագույն քաղաքն է, Հյուսիսային Իտալիայի գլխավոր քաղաքը, Լոմբարդիա մարզի Միլան գավառի վարչական կենտրոնը, Իտալիայի տնտեսական եւ ֆինանսական կենտրոնը։ Զբաղեցնում է 182 քառ. կմ տարածք, բնակչության թիվը՝ շուրջ 1, 3 միլիոն մարդ, մինչդեռ արվարձաններով հանդերձ շուրջ 5, 2 միլիոն, Եվրոպայի հինգերորդ խոշոր քաղաքը։ Միլանը ճանաչվել է նորաձեւության եւ դիզայնի համաշխարհային կենտրոն շնորհիվ մի շարք միջազգային միջոցառումների, այդ թվում «Միլանի Նորաձեւության Շաբաթը» (Milan Fashion Week) եւ «Միլանի կահույքի ցուցահանդեսը» (Milan Furniture Fair), որոնք այժմ աշխարհում ամենաշատ այցելվող, ամենաեկամտաբեր եւ աճ գրանցող միջոցառումների թվին են դասվում։ Միլանը հյուրընկալել է նաեւ համաշխարհային ցուցահանդեսը (Էքսպոն) 1906 եւ 2015 թվականներին։ Միլանում են գտնվում բազմաթիվ մշակութային հաստատություններ, ակադեմիաներ եւ համալսարաններ։ Միլանն ընդունում է տարեկան 8 միլիոն այցելու՝ ներգրավվելով իր թանգարաններով եւ պատկերասրահներով, որոնք պարծենում են աշխարհի ամենակարեւոր հավաքածուներով, ներառյալ Լեոնարդո դա Վինչիի հիմնական աշխատանքները։ Միլանում է գտնվում «Լա Սկալա» օպերային թատրոնը։ Քաղաքում են գտնվում նաեւ մի շարք շքեղ հյուրանոցներ՝ հանդիսանալով աշխարհում հինգերորդ ամենաշատ աստղ ունեցողն աշխարհում, ըստ Michelin-ի ուղեցույցի։ Քաղաքը հանդիսանում է նաեւ աշխարհի ամենահաջողակ ֆուտբոլային ակումբներից երկուսի, Միլանի ու Ինտերի, Իտալիայի հիմնական բասկետբոլային թիմերից մեկի՝ Օլիմպիա Միլանոյի տունը։ Աշխարհագրական դիրքը Միլանի կամ Մեծ Միլանի մայրաքաղաքային տարածքը զբաղեցնում է 1982 կմ քառ. տարածք եւ ունի ավելի քան 5 միլիոն մարդ։ Քաղաքը զբաղեցնում է 181,76 կմ քառ. տարածք եւ ունի 1342385 մարդ բնակչություն (2015)։ Բաժանված է 9 քաղաքային տարածքների կամ գոտիների։ Զինանշան Ժամանակակից զինանշանը Սուրբ Գեորգի կարմիր կարմիր խաչն է ՝ արծաթե դաշտի վրա։ Խաչը պատկերված է քաղաքի դրոշի վրա։ Զինանշանի վահանի վերեւում կա հինգ աշտարակներով պատնեշի տեսքով թագ՝ ձեւ, որն ընդունված է եվրոպական շատ երկրների քաղաքային խորհրդանշաններում, որոնք թվագրվում են հռոմեական պսակի մուրալիսով (corona muralis)։ Վահը շրջապատված է երկու ճյուղերի ` դափնու եւ կաղնու պսակով։ Կլիմա Միլանի կլիման խոնավ մերձարեւադարձային է, որը բնորոշ է հյուսիսային Իտալիայի ներքին հարթավայրերին ՝ տաք, խոնավ ամառներով եւ ցուրտ, խոնավ ձմեռներով ՝ ի տարբերություն երկրի հարավում գտնվող միջերկրածովյան կլիմայի։ Հունվարին քաղաքի կենտրոնում միջին ջերմաստիճանը տատանվում է -3-ից +4 ° C, իսկ հուլիսին 19-ից 30 ° C: Ձմռանը ձյան տեղումները շատ են, չնայած վերջին 15-20 տարվա ընթացքում դրանք ավելի հաճախակի են դարձել։ Խոնավությունը բավականին բարձր է ամբողջ տարվա ընթացքում, տարեկան մոտ 1000 մմ անձրեւ։ Քաղաքը հաճախ պարուրված է լինում մշուշով։ Տնտեսություն Միլանում է գտնվում Իտալիայի ֆոնդային բորսան, արվարձաններում տեղակայված են բազմաթիվ ֆինանսական եւ առեւտրային ընկերություններ (Pirelli, Telecom Italia, Alfa Romeo), արդյունաբերական ձեռնարկություններ։ Նորաձեւության տները եւ թեթեւ արդյունաբերության ձեռնարկությունները (ապրանքանիշեր Giorgio Armani, Gianni Versace, Dolce & Gabbana, Prada եւ այլն) աշխարհահռչակ են։ Միլանի նորաձեւության շաբաթը տեղի է ունենում փետրվար եւ սեպտեմբեր ամիսներին։ Քաղաքում լույս է տեսնում Corriere della Sera ՝ Իտալիայի ամենահայտնի թերթը։ Հենց այստեղ կառուցվեց առաջինը Իտալիայում Pirelli Tower երկնաքերը։ XXI դարի սկզբին Պորտա Նուովա թաղամասում կանգնեցվեցին բարձրահարկ գրասենյակային շենքեր։ Fiera di Milano- ն ամենամեծ ցուցահանդեսն է երկրում։ Հյուսիսարեւմտյան արվարձաններում ցուցահանդեսային Պերո եւ Ռո տարածքները բացվել են 2005 թվականի մայիսին։ Տրանսպորտ Օդանավակայաններ Միլանից դեպի հյուսիս գտնվում է Վարեզե քաղաքը, որտեղ տեղակայված է Մալպենսա միջազգային օդանավակայանը (MXP): Օդանավակայանից դեպի քաղաքի կենտրոն ձգվում է երկաթուղի, որը շարունակվում է դեպի «Մալպենսա Էքսպրեսս» եւ Միլանո Սենթրալե (Milano Centrale) կայարաններ։ Լինատե օդանավակայանը (LIN) գտնվում է քաղաքի ներսում եւ գործում է ներեվրոպական եւ հանրապետական երթեւեկության համար։ Բերգամոյի Կարավաջիո օդանավակայանը (Orio al Serio, BGY) գործում է Եվրոպայում էժան փոխադրումների, չարտերային եւ բեռնափոխադրումների համար։ Երեք օդանավակայանները միասին Միլանը դարձնում են եվրոպական խոշոր ավիափոխադրումների հանգույց՝ տարեկան ավելի քան 30 միլիոն ուղեւորով։ Մետրո եւ տրամվայ Միլանն ունի մետրոյի 4 գիծ (M1 կարմիր, M2 կանաչ, M3 դեղին, M5 մանուշակագույն, M4 կապույտ) ՝ մոտ 95 կմ ընդհանուր երկարությամբ։ Գոյություն ունի նաեւ «Metro St. Raphael» մետրոյի թեթեւ գիծ, որը միացնում է Սենթ Ռաֆայելի հիվանդանոցը «Kashchina Gobba» կայարանին։ Քաղաքն ունի առավել զարգացած տրամվայի համակարգը Արեւմտյան Եվրոպայում ՝ ավելի քան 160 կմ երկարությամբ գծերով։ Տրոլեյբուսների ցանցը շատ ավելի փոքր է, քան տրամվայի ցանցը, բայց, այնուամենայնիվ, ամենամեծերից մեկն է Արեւմտյան Եվրոպայում։ Դա օղակ է քաղաքի կենտրոնի շուրջ, մի քանի մասնաճյուղերով դեպի ծայրամասեր։ Երկաթուղային միացում Մերձքաղաքային երկաթուղային ծառայությունը (որը կոչվում է S Lines (Քաղաքային երկաթուղային ծառայություն), որը նման է ֆրանսիական RER- ին եւ գերմանական S-Bahn- ին) կապում է Մեծ Միլանը եւ այլ քաղաքներ, ինչպիսիք են Կոմոն եւ Վարեսը, միմյանց հետ կապող 10 երթուղային գծեր։ Տարածաշրջանային երկաթուղային ծառայությունը (կոչվում է R (տարածաշրջանային)) Միլանը կապում է Լոմբարդիա քաղաքների հետ։ Միլանի կենտրոնական կայանը խոշորագույններից մեկն է Եվրոպայում ուղեւորափոխադրումների տեսանկյունից։ Տաքսի Տաքսին շահագործում են մասնավոր ընկերություններ, լիցենզավորված են Միլանի քաղաքապետարանի (Comune di Milano) կողմից։ Մեքենաները միայն սպիտակ են։ Ուղեւորության գինը կախված է դրա տեւողությունից եւ հեռավորությունից։ Տեսարժան վայրեր Միլանի քաղաքային հյուսվածքի մեջ հատվել են բազմաթիվ ճարտարապետական ոճեր, որոնցից ամենակարեւորն են կարմիր աղյուսով լոմբարդական ռոմանական ոճը, Ֆիլարետեի եւ Բրամանտեի վաղ Վերածննդի դարաշրջանի գլուխգործոցները եւ Իտալիայի համար բնորոշ կլասիցիստական պալատները։ Քաղաքի երկու խորհրդանիշ. Սպիտակ մարմար Duomo- ն, որը գտնվում է քաղաքի գլխավոր հրապարակում `թագավորական պալատի հարեւանությամբ, եւ Sforza Castle- ը, որը հավանաբար օրինակ է ծառայել լոմբարդացի ճարտարապետների համար, ովքեր 15-րդ դարի վերջին կանգնեցրել էին Մոսկվայի Կրեմլի պատերը։ Քարթուսյան վանքը, որը գտնվում էր քաղաքից դուրս, ծառայում էր որպես Միլանի միջնադարյան եւ Վերածննդի տիրակալների գերեզմանատուն։ Հինավուրց ժամանակներից պահպանվել են ամֆիթատրոնի բեկորները եւ միջնադարում վերակառուցված մեծ բազիլիկաները ՝ Ամբրոզյան (Ստիլիչիոյի սարկոֆագով) եւ Լաուրենտյան։ ՅՈՒՆԵՍԿՕ-ի կողմից Սանտա Մարիա դելե Գրացիի վանքը հռչակվել է Համաշխարհային ժառանգության օբյեկտ։ Դրանում տեղակայված Լեոնարդո դա Վինչիի «Վերջին ընթրիքը» որմնանկարը գրավում է զբոսաշրջիկների բազմությունը ամբողջ աշխարհից։ Թագավորական վիլլան, որտեղ նա ապրում էր կնոջ ՝ Ջոզեֆինայի հետ, եւ Խաղաղության կամարը (Սեմպիոնե այգու հարեւանությամբ, ավստրիացիները լրացրեցին 1838 թվականին) հիշեցնում են քաղաքի նկատմամբ Նապոլեոն Բոնապարտի լավության մասին։ Միլանի La Scala օպերային թատրոնը, աշխարհի առաջատարներից մեկն է։ Վերակառուցման ընթացքում օպերային եւ բալետային ներկայացումները տեղափոխվեցին Արչիմբոլդիի նոր թատրոն։ Ստրեհլերի հիմնադրած Պիկոլոն դրամատիկական թատրոններից ամենահայտնին է։ Ամբրոզյան գրադարանը Եվրոպայում ամենահներից մեկն է։ Այս հավաքածուի մարգարիտները Լեոնարդո դա Վինչիի Նկարներն ու ձեռագրերն են։ Լոմբարդյան դպրոցի նկարիչների աշխատանքները հավաքված են Բրերա ակադեմիայում։ Հին արվեստներն ու արհեստները կենտրոնացված են Պոլդի Պեցցոլիի թանգարանում։ Ժամանակակից նկարիչների աշխատանքները հավաքված են Ժամանակակից արվեստներիի տաղավարներում եւ 20-րդ դարի թանգարանում, որը բացվել է 2010 թվականին։ Նորաձեւության ամենամեծ տների բուտիկները տեղակայված են Վիա Մոնտենապոլեոնեում եւ Պիացցա Դուոմոյի Վիկտոր Էմանուել Երկրորդի հին պատկերասրահում։ Կրթություն Միլանի մի քանի տասնյակ հաստատություններ ապահովում են բարձրագույն կրթություն։ Դրանց թվում են Միլանի պետական համալսարանը եւ Միլանի տեխնիկական համալսարանը, Բոկկոնի համալսարանը, Սուրբ սրտի կաթոլիկ համալսարանը, Ջուզեպպե Վերդիի անվան Միլանի կոնսերվատորիան։ Սպորտ Քաղաքում կան երկու ֆուտբոլային ակումբներ ՝ եվրոպական ֆուտբոլի գրանդներ. «Միլանը» եւ «Ինտերնասիոնալեն», որոնք երկու անգամ նվաճել են Չեմպիոնների լիգայի 10 գավաթ։ Միլանի «Օլիմպիան» եվրոպական բասկետբոլի հաջողված թիմերից է։ Հաղթել է երեք եվրագավաթներ, աշխարհի գավաթներ, գավաթակիրների, 3 գավաթներ, 2 Կորաց գավաթներ եւ 25 ազգային առաջնություններ։ Միլանի ռեգբիի ակումբ Ամատորին նվաճեց 18 ազգային առաջնություն։ Հոկեյի Միլանի ակումբը հաղթել է 29 ազգային առաջնություն։ Միլանյան ավանդույթներ Քաղաքի հովանավոր սուրբը համարվում է Սուրբ Ամբրոսիո Մեդիոլանը, որի հիշատակի օրը ՝ դեկտեմբերի 7- ին , նշվում է քաղաքի տոնը։ Ավանդական Սուրբ Ծննդյան քաղցր պանետոն տորթը պատրաստվում է քաղաքի խոհարարական հատուկ մասնագետների կողմից եւ հայտնի է ողջ Իտալիայում ։ Քույր քաղաքներ Բեթղեհեմ (), Պաղեստինյան ազգային վարչություն, 2000 թվականից Բիրմինգհեմ (), Անգլիա, 1974 թվականից Չիկագո (), ԱՄՆ (1973) Կրակով (), Լեհաստան Դեգու (), Հարավային Կորեա, 2015 թվականիցа Դակար (), Սենեգալ Լիոն (), Ֆրանսիա Մայնի Ֆրանկֆուրտ (), Գերմանիա, 1971 Մելբուռն (), Ավստրալիա Օսակա (), Ճապոնիա Սան Պաուլո (), Բրազիլիա, 1961 Շանհայ (), Չինաստան Թել Ավիվ (, ), Իսրայել Տորոնտո (), Կանադա Ծանոթագրություններ Իտալիայի քաղաքներ Իտալիայի համալսարանական քաղաքներ Միլան


Լուսանկարները՝ Էլիզա Մխիթարյան Դեռ կինոներից գիտենք, որ գիշերային ակումբ մտնելու համար մարդուն պետք է նախ ներս թողնեն։ Հիմա դա ոչ միայն կինոյական, այլեւ երեւանյան իրականություն է։ Ինչպես փաստում են մասնագետները, ակումբի նախաշեմի հարցուփորձը բարեհաջող հաղթահարելու համար նախեւառաջ պետք է հարմար հագուստով լինեք՝ երբեք չլինեք այնպիսի վերնաշապիկով, որը կրում են գործնական հանդիպումների ժամանակ, չէ՞ որ ակումբում պետք է լիցքաթափվել, ոչ թե լինել անհարմար հագուստով։ Այնուամենայնիվ, եթե դուք հարմար հագուստով եք, ուշադրություն դարձրեք ձեր բառընտրությանը։ Պետք է միշտ մտաբերել, որ ակումբի մուտքը հսկող աղջիկներն ու տղաները ձեր «քըրերը» կամ «հընգեր-ախպերները» չեն, գերադասելի է նաեւ «չմեռնել» ֆեյս քընթրոլի «սրտի նուրբ լարերին», միեւնույն է, եթե որոշված է, որ դուք չեք կարող առաջանալ, բացատրական աշխատանքներ տանելն անիմաստ է։ Եթե դուք սովոր եք երեւանյան գիշերային կյանքին, ապա որեւէ առանձնահատուկ բարդության չեք հանդիպի ակումբ մուտք գործելիս, սակայն պետք է միշտ հիշել՝ ինքներդ էլ մի օր կարող է հայտնվեք կարգավիճակում, երբ ֆեյս քընթրոլը որոշի՝ դուք ակումբ չեք կարող մտնել։ Մերժելու պատճառները կարող են լինել հազարավորները՝ ինչպես նշեցի՝ հագուստից մինչեւ բնավորություն, հարցերի ցրողական կամ հորինված պատասխաններ եւ այլն։ Ի տարբերություն ֆիլմերի, որտեղ կտեսնեք հաղթանդամ տղամարդկանց, ովքեր հսկում են ակումբների մուտքը՝ իրականությունն այլ է։ Վերջին տարիներին Հայաստանում այս աշխատանքով սկսել են զբաղվել աղջիկներ, որոնք չնայած աչքի չեն ընկնում մարմնի հաղթանդամ կազմվածքով, ամենեւին էլ չեն զիջում տղամարդկանց։ Նրանցից մեկը՝ Ինան, սկսել է դռները հսկել «Պոլիգրաֆում», իսկ հիմա արդեն ինքն է փարթիներ ու ռեյվեր կազմակերպում։ Բայց մեզ հետաքրքիր է իր փորձառությունն ակումբի նախաշեմին։ Ֆեյս, նույն ինքը՝ դորմեն Մինչեւ հանդիպելն ուսումնասիրում եմ Ինայի սոցցանցերը։ Նկարները հերթով թերթելով մոտավորապես պատկերացնում եմ, թե աշխատանքի ընթացքում քանիսին է թվացել, թե այս աղջնակին շրջանցելը հեշտ է լինելու, սակայն ինչպես հաճախ պատահում է, ֆեյսբուքն ու իրական կյանքը լրիվ տարբերվում են։ «Իմ հետաքրքրությունն առհասարակ քլաբինգի ու անդերգրաունդ կյանքի շուրջ առաջացավ The Basement ակումբից, ուր գիշերը ժամը 2-ից հետո ընկերներով գնում էինք, որպես այցելուներ»,– հիշում է Ինան, երբ խոսք բացվեց ամենասկզբի մասին։ 2019 թվականից, երբ Ինայի կյանքն ընթանում էր ակումբային կյանքի ռիթմին զուգահեռ, իր դռներն է բացում «Պոլիգրաֆը», որի ստեղծման ամենասկզբից ներկա է եղել նաեւ ինքը. «Երբ պետք է Երեւանում բացվեր «Պոլիգրաֆը», ես տեսնում էի, թե ինչպես էին տարբեր մասնագիտությունների տեր մարդիկ միանում էդ գործին։ Շուտով ակումբը բում արեց Երեւանի գիշերային կյանքում, որովհետեւ Բեռլինից կարգին երաժիշտներ գալիս էին ու նվագում. սա չլսված բան էր»։ Երբ մեր խոսակցությունը հասնում է այն կետին, որտեղից սկսվում է Ինայի՝ ֆեյս քընթրոլ (ոմանք նախընտրում են ավելի նեյտրալ դորմեն՝ «դռան մարդ» եզրը) մասնագիտությամբ աշխատելու պատմությունը, մենք տեղափոխվում ենք «Պոլիգրաֆի» պատերից դուրս, ուր ինչ ասես, որ չեն տեսել իր աչքերը։ Երբեմն էլ թվացել է, որ զարմանալու էլ տեղ չի թողել, մեկ էլ Alteration փառատոնի ժամանակ հայտնվել է մեկն ու ասել. «Քուրըս, Նինայի համերգի վախտ սեղան ռեզերվ անել լինում ա՞, թե՞ չէ»։ Սակայն աշխատանքի այս զավեշտալի եւ երբեմն էլ ձանձրալի պահերը եթե բաց թողնենք, կմնա ծանոթությունների այն մեծ շղթան, որը ձեւավորել է ինքն այս տարիների ընթացքում: «Նախքան այս աշխատանքին անցնելը, ես գիտեի համարյա բոլոր նրանց, ովքեր Երեւանում ակտիվ էին ակումբային կյանքում,– ասում է Ինան եւ բացատրում, թե որն էր դրա օգուտն աշխատանքի մեջ.– ընդհանուր առմամբ ինձ շատ հեշտ էր հասկանալ՝ ում թողնեմ ներս, ում չէ, որովհետեւ քաղաքի կեսին գիտեի»։ Առաջին մասնագիտությամբ Ինան կինոռեժիսոր է, ինչն իրեն օգնել է այս աշխատանքում, քանի որ առանձնահատուկ հետաքրքրություն է ցուցաբերել այն կերպարների հանդեպ, ովքեր հայտնվել են ակումբի մուտքի առաջ։ Հերթը հասնում է ներքին խոհանոցին։ Ուզում եմ հասկանալ՝ ինչո՞վ է առաջնորդվում դռան մոտ կանգնած մարդը, երբ որոշում է, թե ով է մտնելու ակումբ, իսկ ով ավելի լավ է այս գիշերվա համար այլ զբաղմունք գտնի։ Այստեղ ամենակարեւորն այն է, որ դիմացինդ տեսնի՝ գործ ունի մեկի հետ, ով պետք է որոշի՝ ինքն այդ գիշեր կանցկացնի՞ ակումբում, թե ոչ։ Դրա համար նախեւառաջ պետք է հագնվել «ըստ մասնագիտական պահանջների»՝ գրեթե միշտ լինել սպիտակ կամ այլ բաց վերաշապիկով կամ տոպով, հարմար տաբատով, դե իսկ կոշիկներն ամենաքիչն են կարեւոր այս աշխատանքում։ Ինչպես պարզեցի, կարեւորն այստեղ դեմքի արտահայտությունն է, որպեսզի դիմացինը հասկանա, որ այն ինչ կատարվում է, հեչ էլ կատակ չէ։ Սկզբնական շրջանում, երբ Ինան անցնում է այս աշխատանքին, զուգահեռ մի քանի աշխատանք եւս կատարում էր՝ ուղեկցել, հսկել, տոմսերին ուշադրություն դարձնել եւ պարբերաբար ակումբի ներսի մթնոլորտը ստուգել եւ այլն։ «Ես աշխատում էի շաբաթական երեք օր՝ հանգստյան օրերին, ներառյալ ուրբաթը։ Ակումբը հենց բացվում էր՝ գիշերը ժամը 11-ից մինչեւ առավոտյան ժամը 4-ը։ Ես ամեն ինչ անում էի սկզբնական շրջանում, հետո միայն ֆեյս էի անում,– հիշում է Ինան։– Լինում էին դեպքեր, որ ընթացքում որոշներին հեռացնում էի ակումբից, որովհետեւ ներս թողած իմ մարդը չպետք է խանգարեր մյուսին, ով եկել ա մյուզիք լսելու կամ լիցքաթափվելու»։ «Քուրիկ ջան, ինչի՞ չեմ կարա մտնե՞մ որ» Երբ «Պոլիգրաֆը» նոր էր գործում, շատերը լսել էին ու գալիս էին։ Այս ընթացքում Ինայի աշխատանքը կրկնակի բարդ էր, որովհետեւ պետք է այնպիսի միջավայր ստեղծեր ներսում, որ մեկը մյուսին չխանգարեին։ Երբ որոշում էր որեւէ մեկին կամ խմբից մի քանիսին ներս չթողնել, բարձրանում էր ագրեսիվության ալիք ու ավելանում էին հարցադրումները, թե բա՝ «քուրիկ ջան, ինչի՞ չեմ կարա մտնե՞մ որ» եւ այլն։ Նման ագրեսիվ դեպքերի համար Ինան հատուկ հանգստություն ուներ եւ շփման հմտություններ. «Երբ դեռ նոր էինք, ով ասես գալիս էր։ Դե նոր տեղ էր բացվել, ուզում էին գալ։ Հետո բոլորին հասկացնում էինք՝ ինչ տեղ ա սա եւ ինչի պիտի չգալ կամ գալ։ Ագրեսիվ մարդիկ էլ կային, բայց հասկացնում էի իրենց, թե ովքեր պիտի է ներսում լինեն։ Գնում կամ չէին գալիս կամ ուղղված էին գալիս»։ Չեմ կարող շրջանցել գենդերային խտրականության թեման։ Ինչ էլ ասես՝ կին ֆեյս քընթրոլն անսովոր է թվում նույնիսկ այսօրվա Հայաստանում։ Այդուհանդերձ, նման խնդիր, բարեբախտաբար, չի ունեցել։ Ընդհակառակը, կարծում է, որ եթե կինը զբաղվում է այս աշխատանքով, դա սահմանափակում է մյուսների հնարավոր ագրեսիվ գործողությունները։ «Եթե ուզում ես ճիշտն իմանալ, էս աշխատանքը պիտի աղջիկ անի, որովհետեւ շատերն աղջկանից ամաչում են ու չեն անի մի բան, որը կանեին տղայի դեպքում»,- թեթեւ ժպիտով այս մասին ասում է Ինան։ Առհասարակ, Ինայի համար մարդկանց հետ այս կարճ շփումները բավական կարեւոր են եւ այդ կերպ է, որ փորձում է բացահայտել՝ ինչպիսինն է գիշերային Երեւանը։ Այս մասնագիտությամբ աշխատելու մեկ տարվա ընթացքում հասցրել է մեծ ինֆորմացիա հավաքել, որն անընդհատ համեմատում է նախորդ տարիների հետ եւ գիշերային երեւանյան կյանքում նկատում է առաջխաղացում։ Երբ ինքը դեռ ակումբային սովորական այցելու էր, ամեն բան այլ էր՝ խմիչքներից մինչեւ հնչող երաժշտություն։ Այժմ փոխվել են անգամ ռեյվերների պարային շարժումները։ Եվ որ ամենակարեւորն է, ըստ Ինայի, հիմա երեւանյան գիշերներում միայնակ երբեք չես կարող մնալ՝ միշտ կգտնվեն մարդիկ, ովքեր կամ քեզ չափազանց նման կլինեն, կամ էլ քեզ պես ուղղակի կգան կոտրված սիրտը հավաքելու։ Ասում է, որ այդ գիշերային կյանքը նման է գետի, որում մի ուղղությամբ լողում են տարատեսակ ձկներ՝ շատերն անգամ այդ ընթացքը չզգալով, ինչպես ինքը, երբ հոգնածության պահերին ակումբում թուլացնում է նյարդերն ու սկսում հավաքված ջահելների հետ համընթաց շարժվել՝ երաժշտությանն ու նեոնային լույսերին զուգահեռ։ Երբ Ինայի հետ զրույցում այս կամ այն հարցն էի տալիս՝ հասկանալու, թե ինչու է զբաղվում այս մասնագիտությամբ, մեզ բառացիորեն խանգարում էին տարբեր մարդիկ, որոնք,մեզ տեսնելով առանձին զրուցելիս, մոտենում եւ ողջունում էին Ինային։ Առանձնահատուկ ուրախությամբ ծանոթ դեմքերին բարեւում էր եւ նույն տեղից շարունակում զրույցը՝ խոսքում անընդհատ մեջբերելով այն հանգամանքը, որ եթե չլիներ մարդկանց հանդեպ հետաքրքրությունը, ինքն առհասարակ այլ գործով կզբաղվեր։ Չնայած որ հիմա ֆեյս քընթրոլով զբաղվում է հազվադեպ, միայն մեծ իվենթների ժամանակ, որոշ աշխատանքային գծեր մնացել են բնավորության մեջ՝ ուշադիր զննությունը, խոսքին ուշադրություն դարձնելը եւ անընդհատ աչքերով խոսակցություններ որսալը եւ այլն։ Ուզում եմ հավատալ, որ եթե ինձ հանդիպեր ակումբի դռան մոտ, կկարողանայի անցնել փորձությունը եւ գիշերս շարունակել երեւանյան գիշերային գետի հոսանքի մեջ։ Ինը խորհուրդ նորելուկ ռեյվագնացներին, կամ ինչպես հաճույք ստանալ ռեյվից եւ համը չհանել Վաստակավոր ռեյվագնաց, քաղաքագետ Միքայել Զոլյանի սպառիչ ուղեցույցը բոլոր նրանց համար, ովքեր դեռ իրենց խորթ են համարում էլեկտրոնային երաժշտության միջոցառումներին։ Kitchen-ի ներքին խոհանոցը Kitchen Recordings լեյբլը հիմնադրվել է 2015 թվականին եւ այս տարիներին հասցրել է Երեւանից դուրս գալ միջազգային ասպարեզ։ Մինչ այժմ այն թողարկել է 50-ից ավելի արտիստների 121 ռելիզ։ Երաժիշտներն ամբողջ աշխարհից են, իսկ ժանրերը՝ պրոգրեսիվ հաուսից մինչեւ օրգանիկ հաուս եւ մելոդիկ տեխնո։ Լեյբլի հիմնադիրների հետ փորձում ենք պարզել Kitchen-ի ներքին խոհանոցը։


source: CulturaX

text: Ամենայն հայոց բանաստեղծի խորհուրդը փոխեց Վաղարշ Վաղարշյանի կյանքը. «Գերդաստաններ» — Հայաստանի Հանրային Ռադիո Սկիզբ | Հաղորդումներ | Գերդաստաններ | Ամենայն հայոց բանաստեղծի խորհուրդը փոխեց Վաղարշ Վաղարշյանի կյանքը. «Գերդաստաններ» Ամենայն հայոց բանաստեղծի խորհուրդը փոխեց Վաղարշ Վաղարշյանի կյանքը. «Գերդաստաններ» Գոհար Ալեքսանյան Send an email 7 Հուլիսի, 2021, 12:51 Հանրահայտ դերասան Վաղարշ Վաղարշյանի կյանքը փոխվեց, երբ ծննդավայրում` Շուշիի զբոսայգում հանդիպեց Հովհաննես Թումանյանի հետ։ Թումանյանը նրան տեսել էր բեմում, հավանել, ու ինքն էլ խորհուրդ էր տվել Վաղարշյանին գնալ Երեւան։ Լսեց Ամենայն հայոց բանաստեղծին տաղանդավոր դերասանը, եկավ մայրաքաղաք ու համալրեց Սունդուկյանի անվան թատրոնի անվանի դերասանների շարքը։ Բայց մինչ այդ արդեն անվանի դերասանը Բաքվում ձեւավորված մի թատերախմբի հետ հանդես էր գալիս Հյուսիսային Կովկասի տարբեր քաղաքներում։ Եվ հենց սա փրկեց նրա կյանքը։ 1919 թվականին Մուսաֆաթական Ադրբեջանը փորձում է գրավել Արցախը։ Շուշիի հայությունը սկսում է ինքնապաշտպանական մարտերը։ Վաղարշյանի քույրը 200 այլ աղջիկների ու հարսերի հետ պատսպարվում է իրենց տան ներքնահարկում։ Թուրքական ասկյարները կարողանում են մտնել Շուշի եւ այնտեղ կազմակերպում են հայերի առաջին կոտորածները։ Այրում են նաեւ նրանց տունը։ Քաղաքի թեմական դպրոցի առաջ լցված էին սպանվածների դիակները։ Հենց դրանց արանքում են գտնում դեռ կենդանի Լիզային եւ տեղափոխում Թաղավարդի հիվանդանոց։ Այստեղ էլ կոտորածներից փրկված մայրը գտնում է դստերը։ Այդ կոտորածների զոհ է դառնում անվանի դերասանի հայրը։ Վաղարշյան գերդաստանի պատմությունը ներկայացնում է Վաղարշ Վաղարշյանի թոռնուհին։


Ու՞մ են հիմա հեռացնելու պաշտոնից | Politik.am Ու՞մ են հիմա հեռացնելու պաշտոնից Տարեվերջին Հովիկ Աբրահամյանի կողմից նախանշված կառուցվածքային փոփոխությունների առաջին «զոհը» կարող է դառնալ էներգետիկայի եւ բնական պաշարների նախարարությունը։ Ըստ որոշ տեղեկությունների, կառավարությունում քննարկում են էներգետիկայի եւ բնապահպանության նախարարությունների միավորման հարցը։ Իսկ կապը երկու նախարարությունների միջեւ, վստահեցնում են, մեծ է՝ բնական պաշարներ, այլընտրանքային էներգետիկա, ատոմակայան ու ՀԷԿ-եր, բնապահպանությանն առնչվող գործառույթներ։ Չնայած Երվանդ Զախարյանը համարվում է Սերժ Սարգսյանի «սիրելիներից», սակայն այս տարի լրանում է նրա 70-ամյակը. տարիքն արդեն զգացնել է տալիս, ասում են՝ նաեւ առողջական խնդիրներ ունի։ Այնպես որ, նրան թոշակի ուղարկելու ժամանակը կարծես եկել է: Բացի սրանից, քննարկվում է նաեւ ֆիննախն ու ՊԵԿ-ը կրկին իրարից առանձնացնելու հարցը։ Ի դեպ, նոր Սահմանադրությամբ նախարարությունների թիվը չպետք է գերազանցի 18-ը։ Չի բացառվում, որ էներգետիկայի եւ բնապահպանության նախարարությունների միավորումը պայմանավորված է ֆինանսների եւ հարկայինի տարանջատման «անհրաժեշտությամբ»։ Ի դեպ, Երվանդ Զախարյանն այսօր ասուլիս է տալիս։ Ասացին, որ չի հասցրել անցած տարին ամփոփել, հիմա է անելու։ Իսկ նրա մամուլի խոսնակ Վասակ Թարփոշյանը գերատեսչության միավորման լուրերի մասին ասաց. «Նման ինֆորմացիայի ես չեմ տիրապետում»»,–գրում է թերթը։ Հաջորդը ԲՀԿ-ն ինքնասպանություն կգործի՞ Նախորդը Արման Սաղաթելյանը նոր պաշտոն կստանա


Լրատվություն Շնորհավորական 13.07.2014 / Նախագահ Սերժ Սարգսյանը շնորհավորական ուղերձ է հղել Չեռնոգորիայի Նախագահ Ֆիլիպ Վույանովիչին Նախագահ Սերժ Սարգսյանը շնորհավորական ուղերձ է հղել Չեռնոգորիայի Նախագահ Ֆիլիպ Վույանովիչին՝ երկրի Պետականության օրվա կապակցությամբ: 11.07.2014 / Նախագահ Սերժ Սարգսյանը շնորհավորական ուղերձ է հղել Մոնղոլիայի Նախագահ Ցախիագին Էլբեգդորժին Նախագահ Սերժ Սարգսյանը շնորհավորական ուղերձ է հղել Մոնղոլիայի Նախագահ Ցախիագին Էլբեգդորժին՝ երկրի ազգային տոնի՝ Անկախության օրվա կապակցությամբ: 2121 05.07.2014 / Նախագահ Սերժ Սարգսյանի շնորհավորական ուղերձը Սահմանադրության օրվա առթիվ Սիրելի՛ հայրենակիցներ, Շնորհավորում եմ ձեզ Սահմանադրության օրվա կապակցությամբ: Մեր երկրի Մայր օրենքն արտահայտիչն է մեր ժողովրդի ընտրած ուղու՝ ազատ, ժողովրդավարական հասարակություն եւ սոցիալական ու իրավական պետություն կառուցելու ճանապարհի: Անկախության ձեռքբերումից ի վեր կատարվել է հսկայական աշխատանք, մենք հասունացել ենք որպես հասարակություն, ամրացել որպես պետություն: Երկրի քաղաքական կյանքում եղել են նույնիսկ ճգնաժամային իրավիճակներ, բայց անգամ այդ դեպքերում Սահմանադրությունը դրսեւորել... 05.07.2014 / Նախագահ Սերժ Սարգսյանը շնորհավորական ուղերձ է հղել Վենեսուելայի Նախագահ Նիկոլաս Մադուրո Մորոսին Նախագահ Սերժ Սարգսյանն այսօր շնորհավորական ուղերձ է հղել Վենեսուելայի Բոլիվարյան Հանրապետության Նախագահ Նիկոլաս Մադուրո Մորոսին՝ երկրի ազգային տոնի՝ Անկախության օրվա կապակցությամբ: 04.07.2014 / Նախագահ Սերժ Սարգսյանի ուղերձը Հայաստանի գրողների միության 80-ամյակի առթիվ Ջերմորեն շնորհավորում եմ Հայաստանի գրողների միությանը հիմնադրման 80-ամյակի առթիվ: Հայ գրողներին միավորող առաջին խոշոր կառույցի հիմնադրումը կապված է մեր գրականության այնպիսի նշանավոր անունների հետ, ինչպիսիք են Չարենցը, Բակունցը, Իսահակյանը, Դեմիրճյանը, Զորյանը... Անցած տասնամյակներին միությունը համալրվել է նոր սերունդների բազմաթիվ տաղանդավոր անհատականություններով, որոնք, չնայած ժամանակի հարուցած դժվարություններին, ոչ միայն արժանիորեն շարունակել են անցյալի... 03.07.2014 / Նախագահ Սերժ Սարգսյանը շնորհավորական ուղերձ է հղել Եվրոպայի խորհրդի Գլխավոր քարտուղար Թյորբյորն Յագլանդին Նախագահ Սերժ Սարգսյանը շնորհավորական ուղերձ է հղել Թյորբյորն Յագլանդին՝ Եվրոպայի խորհրդի Գլխավոր քարտուղարի պաշտոնում վերընտրվելու կապակցությամբ:


Փաստաթղթեր ՀՀ նախագահի հրամանագրերը Վ. Վ. ԱՊԵՐՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ՀԱՏՈՒԿ ԾԱՌԱՅՈՒԹՅԱՆ 2-ՐԴ ԴԱՍԻ ՊԵՏԱԿԱՆ ԽՈՐՀՐԴԱԿԱՆԻ ԴԱՍԱՅԻՆ ԱՍՏԻՃԱՆ ՇՆՈՐՀԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Քաղաքացիական հատուկ ծառայության մասին» Հայաստանի Հանրապետության օրենքի 8-րդ հոդվածի 1-ին եւ 2-րդ մասերը` ո ր ո շ ու մ ե մ. Հայաստանի Հանրապետության պաշտպանության նախարարության ֆինանսաբյուջետային եւ պլանավորման վարչության պետի տեղակալ Վարուժան Վազգենի ԱՊԵՐՅԱՆԻՆ շնորհել Հայաստանի Հանրապետության քաղաքացիական հատուկ ծառայության 2-րդ դասի պետական խորհրդականի դասային աստիճան: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Հունվարի 23 Երեւան ՆՀ-234-Ա


text: Բա իմացա՞ք | 17 Բա իմացա՞ք 2019/04/18 Սուրեն Կարապետյան Պապս «նվազող գների տեսության» դասական էքսպերտն է։ Ամեն անգամ, երբ երթուղային եմ (հայերեն՝ մարշրուտկա) նստում, անցնում թաղով կամ մտնում խանութ, ու գնաց. մեկը պնդում է՝ էս երկիր չի, մյուսը՝ «ռսի հողի» ցավն ա տանում, երրորդը գազի գնից է բողոքում, իսկ մյուսն էլ անցնցում սպասում է («թողեք թող աշխատեն, էլի» հոգեբանությամբ): Սակայն կա մի բան, որից բոլորն են բողոքում, դե, գները, էլի։ Բողոքելը շատ հեշտ է (արդարության համար ասեմ, որ շատ դեպքերում՝ օգտակար, դե բողոքում ես, նյարդերդ հանգստացնում), սակայն հեչ չե՞ք մտածել՝ ինչու են ընդհանրապես դրանք բարձրանում։ Պատկերացնենք երկու դեպք. առաջինում գները շարունակաբար նվազում են, իսկ երկրորդում՝ մնում նույնը։ Պապս միշտ բողոքում է՝ պնդելով, որ զարգացում ենք ապրում, էն ժամանակ հոսանքը շատ դժվար էր ստացվում, մազութ էինք բերում, ժամերով վառում, իսկ հիմա, հեն ա, արեւին դեմ ես տալիս ու հոսանք ես ստանում։ Հիմա հասկացա՞ք պապիս էքսպերտ լինելը։ Ուղղակի տրամաբանենք, երբ գները նվազում են, արտադրողը ավելի քիչ շահույթ կստանա, բնականաբար, նա կդիմի հարկադրված կրճատումների։ Այսինքն, նույն հավանականությամբ այդ կրճատվածների մեջ կարող է հայտնվել հայրս, հորեղբայրս, քույրս... Արդյունքում, նրանք քիչ եկամուտ կունենան եւ կամ ընդհանրապես այդ ապրանքից, ծառայությունից կհրաժարվեն կամ էլ ավելի քիչ կգնեն այն։ Ու էստեղ սկսվում են արտադրողի վատ օրերը՝ վաճառք չկա- չկա եկամուտ, չկա եկամուտ- չկա շահույթ, չկա շահույթ՝ փաստորեն երկիրը երկիր չի... Հիմա նույնը պատկերացնենք ամբողջ տնտեսության մակարդակով։ Տնտեսագետներս սրան ասում ենք գնային շոկ, երբ տնտեսությունը անընդհատ շոկի մեջ է ընկնում եւ հայտնվում խորը ճգնաժամի մեջ։ Իսկ երբ գները նույնը մնան, ապա տնտեսական աճի մասին պարզապես պետք է երազենք, քանի որ, կունենանք նույն արդյունքը, որը ոչ մի կերպ չի ոգեւորի, մոտիվացնի արտադրողին։ Շատ հաճախ, երբ պաշտոնապես հայտարարվում է գնաճի մակարդակը, մենք համոզված ենք, որ մեզ խաբում են, եւ այն սահմանողը քայլում է օդերով ու թթվածնով սնվում։ Բայց գնաճը մի երկու ապրանքի ու ծառայության գներրի փոփոխությունը չի, այն բոլոր ապրանքների, բարիքների, ծառայությունների գների փոփոխությունն է, այսինքն, դրանցից շատերի գները նույնն են մնացել, նույնիսկ որոշներինը՝ նվազել։ Ընդհանրապես տնտեսագիտության մեջ կարող եմ նշել կարճաժամկետ եւ երկարաժամկետ էֆեկտները։ Կարճաժամկետում գնաճը մեզ՝ սպառողներիս, ձեռնտու չէ, սակայն երկարաժամկետում արդեն իրավիճակը այլ է։ Այս դեպքում բարձրանում են աշխատավարձերը, կենսաթոշակները, տոկոսադրույքը։ Պարզապես նշեմ, որ սա բնորոշ է «նորմալ» երկրին։ Եվ սրա հետ կապված հիշեցի լսարանում հնչեցված մի միտք. երկրները լինում են նորմալ եւ Հայաստան...


text: Նուակշոտ ( կամ انواكشوط, ), Մավրիտանիայի մայրաքաղաք, Սահարայի խոշորագույն քաղաքը։ Բնակչությունը՝ , մինչդեռ 1960-ական թվականների վերջին այն կազմում էր մոտ 20 հազար բնակիչ։ Քաղաքի անվանումը բերբերենից թարգմանաբար նշանակում է «վայր, որտեղ փչում է քամին»։ Պատմություն Քաղաքի շինարարությունը սկսվել է 1957 թվականին։ Մավրիտանիայի անկախության հրչակման պահին երիտասարդ պետությունը կանգնեց մայրաքաղաքի ընտրման խնդրի առջեւ։ Ֆրանսիական գաղութային վարչակազմը գտնվում էր ժամանակակից Սենեգալի տարածքում։ Պետության տարածքում քաղաքներ չկային։ Այդ պատճառով որպես մայրաքաղաք ընտրվել էր ձկնորսական 200 բնակչից բաղկացած ոչ մեծ Նուակշոտ բնակավայրը (ksar), որն ոչ մի բանով աչքի չէր ընկնում։ Կլիմա Նուակշոտ քաղաքը առանձնանում է երաշտային կլիմայով, որին բնորոշ է շոգ ամառը եւ տաք ձմեռը։ Չնայած օդի ջերմաստիճանը քաղաքում բարձր է տարվա մեծ մասի ընթացքում, Նուակշոտում այնքան շոգ չէ, ինչքան որոշ այլ քաղաքներում, որտեղ առկա են նույն կլիմայական պայմանները։ Չնայած օդի միջին առավելագույնը համեմատաբար մշտական է՝ մոտ 32 °C, միջին նվազագույնը կարող է տատանվել ամառային ամիսներին 24 °C-ից մինչեւ 13 °C՝ ձմեռային ամիսներին։ Քաղաքում տարեկան տեղումների միջին քանակը կազմում է 159 մմ։ Դրանց մեծ մասը սովորաբար թափվում է օգոստոսին։ Դեկտեմբերից մինչեւ հունիս տեղումներ ընդհանրապես չեն լինում։ Տնտեսություն Քաղաքում գործում է միջազգային օդանավակայան, ծովային նավահանգիստ։ Առկա են սննդի եւ փայտամշակման արդյունաբերության ձեռնարկություններ։ Կրթություն Քաղաքում գործում է համալսարան եւ իսլամի ուսումնասիրության ինստիտուտը։ Քույր-քաղաքներ Մադրիդ, Իսպանիա Թուսոն, Արիզոնա, ԱՄՆ Լանչժոու, Չինաստան Ամման, Հորդանան Հետաքրքիր տեղեկություններ Նուակշոտը հիշատակվել է Սենտ-Էկզյուպերիի «Մարդկանց մոլորակը» գրքում, որպես ֆորտ, որի մոտակայքում կործանվել է գլխավոր հերոսի ինքնաթիռը։ Պատկերասրահ Գրականություն Густерин П. В. Города Арабского Востока. — М.: Восток—Запад, 2007. — 352 с. — (Энциклопедический справочник). — 2000 экз. — ISBN 978-5-478-00729-4. Ծանոթագրություններ Մավրիտանիայի քաղաքներ


text: Հայաստանում Մանկապատանեկան ֆիլմերի միջազգային վեցերորդ փառատոնին ավելի քան 80 ֆիլմ կներկայացվի 17:02 08 Հոկտեմբերի 2010 ԵՐԵՎԱՆ, 8 հոկտեմբերի. /Նովոստի-Արմենիա/. Մանկապատանեկան ֆիլմերի միջազգային վեցերորդ փառատոնի շրջանակներում 27 երկրներից ավելի քան 80 ֆիլմ կցուցադրվի, ասաց Ռոլան Բիկովի անվան Մանկապատանեկան կինոյի եւ հեռուստատեսության զարգացման հիմնադրամի հայկական բաժանմունքի նախագահ Նունե Մանուկյանը։ Մանկապատանեկան ֆիլմերի միջազգային վեցերորդ փառատոնը կանցկացվի հոկտեմբերի 12-16-ը Երեւանում, իսկ դրանից հետո 40 օր կտեւի ՀՀ մարզերում։ «Այս տարի փառատոնին ընդամենը շուրջ 900 ֆիլմ է ներկայացվել, որոնցից 81 ֆիլմ է ընտրվել»,- ուրբաթ լրագրողներին ասաց Մանուկյանը։ Նա նշեց, որ պաշտոնատար հյուրերի թվում փառատոնին ներկա կլինեն հայտնի ռուս անիմատոր Հարի Բարդինը, ով կներկայացնի «Անճոռնի ճուտիկ» մուլտֆիլմը եւ «Երալաշ» հայտնի ֆիլմաշարի ստեղծող Բորիս Գրաչեւսկին։ Հիմնադրամի հայկական բաժանմունքի նախագահը նշեց, որ փառատոնի շրջանակներում այս տարի «Ես իրավունք ունեմ» նոր անվանակարգ է հաստատվել, որի նախագահը կդառնա ՀՀ մարդու իրավունքների պաշտպան Արմեն Հարությունյանը։ Անվանակարգում 21 ֆիլմեր կներկայացվեն։ Այդ կապակցությամբ ինքը՝ Հարությունյանն ընդգծեց երեխաների իրավունքների մասին իրազեկության անհրաժեշտությունը եւ ընդգծեց փառատոնի դերը՝ նշելով, որ փառատոնն արվեստի միջոցով երեխաների իրավունքների պաշտպանության խնդրի արտացոլման վառ օրինակ է։ Փառատոնը կազմակերպվել է Ռոլան Բիկովի անվան մանկապատանեկան կինոյի եւ հեռուստատեսության զարգացման հիմնադրամի հայկական բաժանմունքի կողմից եւ կանցկացվի ՀՀ մշակույթի նախարարության, ՄԱԿ-ի մանկական հիմնադրամի հայկական գրասենյակի (UNICEF) աջակցությամբ։ «Նովոստի-Արմենիա» գործակալությունը միջոցառման տեղեկատվական հովանավորն է։ -0-


01/05/18 10:36 Տարածաշրջանը նոր պատերազմի սպառնալիքի տակ է


Արեւմուտքը Կիեւին մղում է Ռուսաստանի դեմ ուղղակի սադրանքների. Սերգեյ Լավրով – Armenia Today Արեւմուտքը դրդում է Ուկրաինայի իշխանություններին ուղղակի սադրանքներ իրականացնել Ռուսաստանի Դաշնության դեմ: Այս մասին չորեքշաբթի օրը հայտարարել է ՌԴ ԱԳ նախարար Սերգեյ Լավրովը՝ ելույթ ունենալով Պետդումայի լիագումար նիստի ժամանակ կառավարության ժամին, հայտնում է ՏԱՍՍ-ը։ «Վերջերս Միացյալ Նահանգները եւ նրա եվրոպացի դաշնակիցները, ովքեր լիովին մոռացել են դիվանագիտության մշակույթը, կրկնապատկում են իրենց ջանքերը՝ զսպելու մեր երկիրը։ Բացի անօրինական միակողմանի պատժամիջոցներից, մեծացնում են ռազմական եւ քաղաքական ճնշումը Ռուսաստանի վրա։ Բավական է նայել մեր սահմանների մոտ ավելի սադրիչ զորավարժություններին, Կիեւի ռեժիմին ՆԱՏՕ-ի ուղեծիր ներքաշելու, նրան մահաբեր զենք մատակարարելու եւ Ռուսաստանի Դաշնության դեմ ուղղակի սադրանքների մղելուն։ Եվ այս ֆոնին հատկապես ցինիկ են հնչում մեզ ուղղված պահանջները՝ դադարեցնելու զորավարժությունները մեր սեփական տարածքում, ինչի անվիճելի իրավունքն ունենք»,- ասաց նա։ Ըստ ՌԴ ԱԳՆ ղեկավարի՝ «ԱՄՆ-ի գլխավորությամբ արեւմտյանները» ձգտում են միակողմանի առավելություն ապահովել։ «Մենք կշարունակենք վճռականորեն ճնշել պատասխանատվությունը Ռուսաստանի վրա բարդելու փորձերը, առավել եւս՝ մեզ որպես հակամարտության կողմ բացահայտելու փորձերը, ինչպես արեւմտյան երկրները վերջին շրջանում դաժանորեն փորձում են անել»,- ասել է նա։ Լավրովն ընդգծել է, որ Մոսկվայի դիրքորոշումը Ուկրաինայի հարավ-արեւելքում իրավիճակի վերաբերյալ մնում է անփոփոխ. ներուկրաինական ճգնաժամը կարող է հաղթահարվել միայն հակամարտության կողմերի՝ Կիեւի, Դոնեցկի եւ Լուգանսկի միջեւ ուղիղ երկխոսություն հաստատելով եւ հետեւողականորեն եւ խստորեն իրականացնելով։ Ուկրաինան եւ մի շարք արեւմտյան երկրներ մեղադրում են Ռուսաստանին Դոնբասում ագրեսիա իրականացնելու պատրաստության մեջ։ Ռուսաստանի Դաշնության նախագահի մամուլի քարտուղար Դմիտրի Պեսկովն այս հայտարարություններն անվանել է «դատարկ եւ անհիմն»։ Նա ընդգծել է, որ Ռուսաստանը ոչ մեկին չի սպառնում։ Միաժամանակ Պեսկովը չի բացառել ուկրաինական կողմից հնարավոր սադրանքները եւ զգուշացրել է, որ ճգնաժամն ուժային ճանապարհով լուծելու փորձերը կունենան ամենալուրջ հետեւանքները։


Լավագույն զինվորների պարգեւատրություն Ս. Սարգսի տոնի առթիվ Փետրվարի 11-ին` հավարտ Ս. Պատարագի, Արարատյան Հայրապետական թեմի առաջնորդական փոխանորդ Գերաշնորհ Տ. Նավասարդ արքեպիսկոպոս Կճոյանի հանդիսապետությամբ առաջնորդարանում տեղի ունեցավ սահմանային գծում ծառայության ընթացքում առավել աչքի ընկած զինվորների պարգեւատրման արարողություն: Միջոցառմանը մասնակցում էին ՀՀ Նախագահ Սերժ Սարգսյանը, ՀՀ ՊՆ Վիգեն Սարգսյանը, Արարատի մարզպետ Արամայիս Գրիգորյանը, Արարատյան Հայրապետական թեմի թեմական խորհրդի անդամ, ՀՀ մշակույթի նախարար Արմեն Ամիրյանը, բարձրաստիճան զինվորականներ եւ շարքային զինվորներ` իրենց մայրերի հետ: Միջոցառումը Նավասարդ Սրբազանի գլխավորությամբ սկսվեց Տերունական աղոթքով: Ապա Սրբազան հայրը ողջունեց ներկաներին. «Հայաստանի Հանրապետության մեծարգո՛ նախագահ եւ Զինված ուժերի գերագույն գլխավոր հրամանատար, հարգարժա՛ն նախարարներ, սիրելի՛ ներկաներ, Վեհափառ հայրապետի անունից ջերմորեն ողջունում ենք ձեր մասնակցությունը տոնական Սուրբ Պատարագին եւ այս միջոցառմանը: Հայրենիքի անկախությունը հայերիս համար մեծագույն պարգեւ է, սակայն առավել քան պատվաբեր է Հայրենիքը պահպանելու, զորացնելու կամքը, նվիրումն ու զոհողությունը: Այսօր մեզ հետ են Հայրենիքի անկախության արժանապատվությունը սահմանում պահող հայոց բանակի քաջարի զինվորներից քսանը՝ գնահատվելու եւ խրախուսվելու համար: Հայերիս միասնությունը մեր գոյության զրահն է, հայոց բանակը՝ մեր մարմինը: Եթե այն ներքնապես առողջ է, արտաքին մարտահրավերները հաղթահարելի են, իսկ եթե տկար է, փոքրիկ հովից անգամ կարող է ազդվել եւ խոցվել: Մեր նահատակված զինվորների հիշատակն ազգ եւ բանակ միասնության շաղախն է, ներդաշնակ գործակցության խթանը եւ ուժը: Երկնաբնակ մեր զինվոր նահատակների հորդորը զգոնության կոչ է ամենքիս: Այն նման է մի անլռելի զանգակատան, որ հնչում է ամենուրեք: Այն մեր սրտերում է, հոգիներում եւ էության մեջ. «Չլինի թե մեր մահով շահածը ձեր կյանքով կորցնեք»: «Նահատակք պանծալիք» եւ «մարտիրոսք ցանկալիք», ձեր անլռելի կոչնակը դարձել է մեզ համար ինքնամաքրման եւ համախմբման միջոց: Ազգ եւ բանակ, մեկ մարմին, մեկ հոգի, մեկություն, մեկ անքակտելի միություն. այս է ներկայիս հրամայականը: Այս է նաեւ մեր հերոս զավակների թողած սուրբ կտակը: Եկեք նույնանանք, ամբողջանանք: Այդ պարագայում ոչ մեկի բարբարոսությունը կամ բռնությունը չեն կարող կոտրել հայ ազգի՝ հավերժ լույսին ձգտող զորեղ ոգին: Քիչ առաջ առաջնորդանիստ Սուրբ Սարգիս եկեղեցում մեր զորականները խոնարհաբար հաղորդակցվեցին Սուրբ Զորավարի մասունքին, նորոգեցին իրենց ուխտը՝ ծառայել Աստծուն, պետությանը եւ ազգին: Ուխտեցին քաջ մնալ ու արիաբար հասնել հաղթության: Դուք նվիրյալ զորականներ եք՝ ականատեսն ու մասնակիցն ապրիլյան քառօրյա պատերազմի: Դուք կանգնել եք մահվան դեմ հանդիման, կորցրել եք զինակից ընկերների, սակայն չեք ընկրկել: Ամենեւին չեք երկնչել, այլ՝ հակառակը, ավելի վճռական եք դարձել՝ ինքնաընծայաբերվելու հայրենիքի պաշտպանության սուրբ գործին: Այս պատեհ առիթով, սիրելի՛ զորականներ, ուզում եմ մեր խոնարհումն ու երախտիքը հայտնել ձեր ծնողաց, որ քաջարի զավակներ են ծնել, կրթել եւ ընծայաբերել ազգի պաշտպանությանը: Մենք հպարտանում ենք ձեզնով, ձեր վճռականությամբ, քաջասրտությամբ, աննկուն կամքով: Աստված օրհնի ձեր ծնողաց: Թող Սուրբ Սարգիս զորավարի բարեխոսությունը զորացնի հայոց բանակը եւ առաջնորդի հաղթանակներից հաղթանակ. «Ամենասուրբ Երրորդութեանն ընտրեալ ծառայ եւ հավատարիմ յաղթող սպառազէն եւ քաջ նահատակ, երագահաս Սուրբ Սարգիս, շնորհաց օթեւան, բարեխօս լեր առ Քրիստոս վասն անձանց մերոց»: Սիրո ուժն է անհաղթ: Ձեր ծառայությունը սիրո ծառայություն է, եւ սիրո արագահաս, ամենահաղթ ուժը թող լինի ձեզ պահապան եւ մարտակից: Ամեն»: ՀՀ Նախագահ Սերժ Սարգսյանը եւս շնորհավորեց զինվորներին: Պարգեւատրվող զինվորներից սերժանտ Արտաշես Սահակյանը երախտիքի խոսք ասաց ՀՀ նախագահ Սերժ Սարգսյանին եւ Նավասարդ Սրբազան հորը` իրենց ծառայությունը բարձր գնահատելու համար: Բոլոր զինվորների ծնողների անունից շնորհակալության խոսք ասաց Անահիտ Ակինյանը: Նավասարդ Սրբազանի նախաձեռնությամբ մարտական հերթապահություն իրականացնող լավագույն զինվորների պարգեւատրումն իրականացվում է արդեն երկրորդ տարին: Այս տարի Արարատյան Հայրապետական թեմի կողմից Ս. Սարգսի տոնի շրջանակում պարգեւատրվեցին լավագույն ժամկետային զինծառայողներից 20-ը՝ Ս. Սարգիս զորավարի խորհրդանշական խաչերով ու տոնի հուշանվերներով: Ի դեպ՝ խաչերը պատրաստվել են այս պարգեւատրության առթիվ՝ միայն 20 օրինակով: Ծրագիրը երախտիքի դրսեւորում է մեր սահմաններն անառիկ պահող զինվորներին: Նրանց ցուցակը տրամադրել է ՀՀ պաշտպանության նախարարությունը: Ցուցակում ընդգրկված էին զինվորներ ամբողջ Հայաստանից: Արարատյան Հայրապետական թեմի տեղեկատվական բաժին


Տիգրան Մանսուրյան | Music of Armenia Տիգրան Մանսուրյան (ծնվ. 1939, հունվարի 27), հայ կոմպոզիտոր, ՀԽՍՀ ժողովրդական արտիստ (1990), ՀԽՍՀ արվեստի վաստակավոր գործիչ (1984)։ Հեղինակ է գլխավորաբար նվագախմբային, կամերային, երգչախմբային եւ վոկալ գործերի, որոնք կատարվել են ամբողջ աշխարհում։ Տիգրան Մանսուրյանը ծնվել է Բեյրութում։ 1940-ականների վերջերին ընտանիքով ներգաղթել է Հայաստան։ Մանսուրյանը կոմպոզիցիա է սովորել 1956-1960-ին Երեւանի Ռ. Մելիքյանի անվան երաժշտական ուսումնարանում (Էդուարդ Բաղդասարյանի դասարան), ապա 1960-1965-ին Երեւանի Կոմիտասի անվան պետական կոնսերվատորիայում՝Ղազարոս Սարյանի դասարանում, ում ղեկավարությամբ եւ ավարտել է 1967 թ. ասպիրանտուրան։ Ուսանողական տարիներին գրել է տարբեր ժանրի երկեր, արժանացել մրցանակների։ Մանսուրյանը նախկին ԽՍՀՄ-ում ժամանակակից երաժշտության ռահվիրաններից մեկն է եւ առաջինը, ով կոմպոզիցիոն ժամանակակից հնարներ (ինչպես օրինակ՝ նեոկլասիցիզմ, դոդեկաֆոնիզմ, վեբեռնիզմ) է ներմուծել Հայաստան։ Կոմպոզիտորի ստեղծագործությունները մեծ հաջողությամբ են ընդունվում Լոնդոնում, Փարիզում, Հռոմում, Միլանում,Վիեննայում, Մոսկվայում, Վարշավայում, Նյու-Յորքում, Լոս Անջելեսում եւ համաշխարհային երաժշտական այլ մայրաքաղաքներում։ Մանսուրյանի ստեղծագործությունները հայկական երաժշտարվեստի եւ ժողովրդական ավանդույթների հետաքրքիր միահյուսություն են՝ իրենց լուսապայծառ, արտահայտիչ մեղեդիներով եւ տպավորապաշտ, բարձրաճաշակ ու ընտիր հնչերանգներով։ Գրել է նաեւ մի շարք ֆիլմերի երաժշտությունը, ինչպես՝ «Մենք ենք, մեր սարերը», «Ճերմակ անուրջներ», «Նռան գույնը» եւ «Հին օրերի երգը»։ Տիգրան Մանսուրյան. Ռեքվիեմ


text: 2017.08.28 10:257998 դիտում Թուրքիայի նախագահ Ռեջեփ Թայիփ Էրդողանը առաջիկայում պաշտոնական այց կկատարի Իրան։ Այդ մասին հայտնել է Իրանի ԱԳՆ պաշտոնական ներկայացուցիչ Բահրամ Քասեմին, հաղորդում է Ria Novosti-ն։ Ավելի վաղ հայտնի էր դարձել, որ Իրանի ԶՈՒ գլխավոր տապի պետ Մոհամմադ Բաքերին Թուրքիա կատարած այցի շրջանակներում հանդիպել էր Էրդողանի հետ, որի ժամանակ քննարկվել էր Սիրիայում եւ Իրաքում մարտական գործողություններում համագործակցելու թեման։ Հանդիպումից հետո Բաքերին հայտարարել էր, որ երկկողմ բանակցությունները «լավ են անցել», սակայն արդյունքների մասին ոչինչ չէր ասել։


text: Կահիրե (, al-Qāhira - «հաղթական»), Եգիպտոսի Հանրապետության մայրաքաղաքը եւ Աֆրիկայի խոշորագույն բնակավայրը։ Բնակչությունը՝ ։ Անվանում Հիմնադրել է Ջուհեյր Սիցիլացին 969 թվականին եւ ի նշան Եգիպտոսի նվաճման անվանել Միսր ալ֊ Կահիրա՝ «Հաղթական Եգիպտոս». այստեղից էլ քաղաքի այժմյան արաբական Ալ֊Կահիրա անվանումը։ Եգիպտացիները հաճախակի են կոչում այն مصر՝ Մասր։ Ընդհանուր բնութագիր Կահիրեն Աֆրիկայի ու արաբական աշխարհի խոշորագույն քաղաքն է։ Բուն քաղաքի բնակչությունն ավելի քան 7 միլիոն է։ Այն գտնվում է Նեղոսի ափին ու կղզիների վրա՝ դելտայից քիչ հարավ։ Կահիրեն Եգիպտոսի խոշորագույն արդյունաբերական կենտրոններից է եւ տալիս է արտադրության 1/4-ը։ Արդյունաբերությունը բազմաճյուղ է, սակայն առաջատարներն են մեքենաշինությունը, տեքստիլը, քիմիականն ու սննդի արդյունաբերությունը։ Շրջապատի մի շարք քաղաքների (Գիզա, Շուբրա Էլ Ղեյմա, Հելուան) հետ ստեղծվել է հսկայական քաղաքային ագլոմերացիա՝ Մեծ Կահիրե՝ 16 միլիոն բնակչությամբ։ Կահիրեի տեղում քաղաքային բնակավայր գոյություն է ունեցել անհիշելի ժամանակներից՝ Բաբելոն (չխառնել Միջագետքի Բաբելոնի հետ), այնուհետեւ՝ Ֆուստատ անվանումներով։ Քույր-քաղաքներ Տես նաեւ Թահրիր հրապարակ Ծանոթագրություն Նեղոսի դելտա 969 թվականին հիմնադրված բնակավայրեր


text: Շոտլանդիայի Էդինբուրգ քաղաքի Մարգարեթ թագուհու համալսարանի մի խումբ գիտնականներ պարզել են, որ սարսափ ֆիլմեր դիտելուց հետո ձախլիկների մոտ նկատվում են հետվնասվածքային սթրեսին բնորոշ ախտանշաններ։ Այս մասին գրում է The Telegraph պարբերականը։ Հետազոտությունների ընթացքում կամավորներին առաջարկվել է դիտել «Գառների լռությունը» հայտնի ֆիլմի վերջին 8 րոպեանոց հատվածը, ապա՝ վերաշարադրել տեսածը։ Զրույցի ընթացքում ձախլիկ մարդկանց խոսքը եղել է կտրտված, նկատվել են դադարներ ու բազմաթիվ կրկնություններ, ինչը բնորոշ է ուժեղ սթրես ապրողներին։ «Մենք ընտրել ենք հատված ամենալարված թրիլերից, որպեսզի ստուգենք ձախլիկների ռեակցիան, ու պարզել ենք, որ նրանք ավելի զգայուն են, տանջվում են այնպես, կարծես դեպքերի ականատեսն են։ Հետվնասվածքային ախտանշանների առկայությունը ձախլիկների մոտ կրկնակի շատ է նկատվում, քան աջլիկների մոտ»,- պատմել է բժիշկ Կարոլին Շուդխարին։ Ելույթ ունենալով Բրիտանական հոգեբանների միության ամենամյա համաժողովում՝ նա հայտարարել է, որ անկազմակերպ ու կտրտվող խոսքը, վտանգ զգալու բարձրագույն աստիճանի վիճակը կարող են կապված լինել գլխուղեղի աջ կիսագնդի տարբեր ռեակցիաների հետ։ Վիճակագրության համաձայն՝ Երկրագնդի վրա բնակվում է 500 միլիոն ձախլիկ։ Եվրոպայում երեխաների 10 տոկոսը ձախլիկ է։ Նրանք աղմկոտ են, անհամբեր, շփվող։ Ձախլիկները հիմնականում ընտրում են արվեստի հետ կապված մասնագիտություններ, աչքի են ընկնում բռնցքամարտում ու սուսերամարտում։


text: Յուրահատուկ ձեռագիր, մեղեդայնություն, սեր, կենդանի երկխոսություն ընթերցողի հետ, ոչ մի կաթիլ պաթոս ,պարզություն ու ջերմություն: Այս ամենն ամփոփված է 20-րդ դարի գրականության հսկաներից մեկի՝ արգենտինացի գրող, էսսեիստ, թարգմանիչ Խորխե Լուիս Բորխեսի ստեղծագործություններում: Գրողի մեծագույն առանձնահատկությունն ու գրականությունը հեղափոխած նորամուծությունն այն է, որ Բորխեսը կարողանում է ֆանտաստիկան հասցնել փիլիսոփայության մակարդակին եւ մետաֆիզիկան ու աստվածաբանությունը իջեցնել ֆանտաստիկայի մակարդակին: Սակայն ինչպես ինքը՝ Բորխեսն էր ասում 1965 թ.-ինFrance Culture ռադիոհաղորդմանը տված իր հարցազրույցում, ինքը սպիտակ թղթի առջեւ փորձում է կատարելապես անկեղծ լինել ու կուլ չգնալ իրեն վերագրված ուղղություններին,կանոններին ու շրջանակներին: Ռադիոհաղորդումը կարող եք լսել այստեղ՝ Audio clip: Adobe Flash Player (version 9 or above) is required to play this audio clip. Download the latest version here. You also need to have JavaScript enabled in your browser.


text: Գյումրիում պոլիէթիլենային տոպրակի մեջ լքված երկվորյակները նորից տեղափոխվել են մանկատուն. ահազանգվել է մոր տանջելու մասին 17:00 - ՀՀ-ում իրավունքի եւ օրենքի գերակայությունն անպայման հաստատվելու է.Արսեն Բաբայան 16:30 - Ուկրաինայում կալանավորվել է ԻԼԻՊ կարեւոր առաջնորդներից մեկը, որը Վրաստանի քաղաքացի է &nbsp16:00 - Զույգը «Զվարթնոցից» մեքենա է պատվիրել. երբ վարորդն իջել է ջուր խմելու, փախցրել են այն. մեքենան գտել են վթարված 09 նոյ 2019 10:55 Գյումրիում պոլիէթիլենային տոպրակի մեջ լքված երկվորյակները նորից տեղափոխվել են մանկատուն. ահազանգվել է մոր տանջելու մասին Անցյալ տարի Գյումրիում պոլիէթիլենային տոպրակի մեջ թողնված եւ այսօր արդեն մեկ տարեկան դարձած երկվորյակները կրկին Գյումրու «Երեխաների տանն» են: ՀՀ աշխատանքի եւ սոցիալական հարցերի նախարարության (ԱՍՀՆ) լրատվական ծառայության պատասխանատու Սոնա Մարտիրոսյանը «Հայկական ժամանակ»-ին հայտնեց, որ ստիպված են եղել երեխաներին նորից հետ վերցնել, քանի որ նախարարությունում ահազանգ են ստացել, որ մայրը տանջում է նրանց: «Երեխաները շատ քիչ մնացին կենսաբանական ընտանիքում, որովհետեւ հարեւաններից ունեցանք ահազանգեր, որ մայրը երեխաների նկատմամբ բռնություն է կիրառում եւ նրանք անուշադրության են մատնված»,- ասաց Մարտիրոսյանը: Նախարարության սոցաշխատողները գնացել են մոր վարձակալած բնակարան, այնտեղ իրավիճակին ծանոթանալուց հետո եկել են այն եզրակացության, որ կենսաբանական ընտանիքում չգտնվելը երեխաների լավագույն շահից է բխում: «Մայրը ծնողվարական հմտություններից գրեթե ամբողջությամբ զուրկ է: Երեխաները կապրեն Գյումրու մանկան տանը»,- հայտնեց Սոնա Մարտիրոսյանը: Վերջինս նաեւ ասաց, որ երկվորյակների մայրը վարձակալած տանը ապրում է մի տղամարդու հետ, որը փոքրիկների կենսաբանական հայրը չէ, սակայն հանդիսանում է վերջինիս ամուսինը: Նույն տանը բնակվում է նաեւ երեխաների տատիկը՝ մորական կողմից: Ավելի վաղ ԱՍՀ այժմ արդեն նախկին նախարար Մանե Թանդիլյանը ՀԺ-ին հայտնել էր, որ երկվորյակների մայրը ապրում է Երեւանում: Թանդիլյանը ասել էր, որ փոքրիկների մոր համար տարբեր հնարավորություններ են դիտարկում՝ Երեւան քաղաքում նրան բնակարանով ապահովելու համար: Նախարարության լրատվության պատասխանատուն այսօր նշեց, որ գերատեսչությունը չունի իրավասություն եւ հնարավորություն նման իրավիճակում որեւէ մեկին բնակարանով ապահովելու համար: Ավելի վաղ նախարարությունից նաեւ հայտնել էին, որ աշխատանք են տանում փոքրիկների մոր հետ, որպեսզի կարողանան ապահովել երկվորյակներ Վահեի ու Վահանի առողջ եւ բարեկեցիկ մանկությունը. «Ամենօրյա ռեժիմով մոր հետ կապի մեջ ենք, համապարփակ աշխատանք ենք տանում՝ սոցիալական աշխատողների եւ հոգեբանի ներգրավվածությամբ»: Քննարկումներ, շփումներ, սոցիալական աջակցություն. փաստորեն այս ամենը չի օգնել փոքրիկների մորը որպեսզի վերջինս կարողանա պատշաճ կերպով իրականացնել իր երեխաների խնամքը: Հիշեցնենք, մայրը երեխաներին 2018 թվականի հոկտեմբերի 18-ին պոլիէթիլենային տոպրակի մեջ թողել էր Գյումրու Ֆրիտյոֆ Նանսենի անվան երեխաների խնամքի եւ պաշտպանության թիվ 2 գիշերօթիկ հաստատության բակում: Մանկատան դիմաց գտնված երեխաները մոր մոտ չեն.ինչ է մտածում պետությունը Թանդիլյանն ամեն ինչ կանի, որ Գյումրիում պոլիէթիլենային տոպրակի մեջ հայտնաբերված երեխաները ապրեն մոր հետ «Կարելի՞ է վերջին անգամ տեսնեմ երեխաներիս». երկվորյակներին թողած 18-ամյա մայրը Գյումրիից հեռացել է. aravot.am Բակում հայտնաբերված նորածինների մայրը հրաժարվել է փոքրիկներից.բազմաթիվ մարդիկ դիմել են՝ փոքրիկներին որդեգրելու համար


text: Ինչու Խաչատուրովը | National.am Ինչու Խաչատուրովը Ինչպես արդեն տեղեկացրել ենք, ՀՀ ԶՈւ Գլխավոր շտաբի նախկին պետ, Ազգային անվտանգության խորհրդի քարտուղար Յուրի Խաչատուրովը նշանակվել է ՀԱՊԿ գլխավոր քարտուղար: Այս որոշումն ընդունվել է միաձայն: Ազատամարտիկ, հետախույզ Վովա Վարդանովը կարծում է, որ Խաչատուրովի այս նշանակումը բացասական ազդեցություն՝ հաստատ չի ունենա: «Ես ավելի շուտ կարծում եմ, որ ՀԱՊԿ-ը դեկլարատիվ կառույց է. չեմ կարծում, որ դա լուրջ գործոն է: Բայց այն, որ այդ կառույցում նշանակվել է մեր հայրենակիցը, օգուտ է, հաշվի առնելով Խաչատուրովի գրագետ զինվորական լինելը: Կարճ ասած՝ օգուտ է, վնաս չէ»,- ԼՈւՐԵՐ.com-ի հետ զրույցում ասաց Վարդանովը: Հարցին՝ հնարավո՞ր է, որ Խաչատուրովը կարողանա նպաստել, որ կազմակերպությունն ավելի մեծ ուշադրություն դարձնի անվտանգության խնդիրներին, սահմանային միջադեպերին, հետախույզը պատասխանեց. «Չեմ կարծում, թե նա ավելի գործնական քայլեր կանի: Էնպես չի, որ ուշադրություն չեն դարձնում: Ուղղակի, քանի որ ՀԱՊԿ-ը Ռուսաստանի ձեռքի տակ գտնվող կառույց է, ինչպես ՆԱՏՕ-ն՝ ԱՄՆ-ի, ով էլ նշանակվի գլխավոր քարտուղար կամ ուրիշ պաշտոնի, միեւնույն է՝ այդ կառույցը ռուսական շահերին հակառակ չի գործելու: Դա պետք է լավ հասկանանք: Ռուսաստանը միշտ հայտարարել է, որ մենք իրենց դաշնակիցն ենք, բայց Հարավային Կովկասի թուրքերն էլ իրենց ստրատեգիական գործընկերներն են: Ռուսը, որ միշտ մեզ ասում է՝ երկու աթոռի վրա նստելը սխալ է, որոշեք՝ ՆԱՏՕ, ՀԱՊԿ, թե Եվրամիություն, ինքը միշտ երկու աթոռի վրա է նստում»,- մանրամասնեց Վովա Վարդանովը: Ըստ ազատամարտիկի՝ Խաչատուրովին նշանակեցին այդ պաշտոնին՝ հաշվի առնելով վերջինիս գրագետ զինվորական լինելը. «Դա անհերքելի է, ոչ ոք չի կարող հակառակն ասել: Նաեւ հաշվի է առնվել այն, որ ինքը շատ հին կապեր ունի ռուսական բանակում, որը մինչեւ հիմա պահպանվել է»: Իսկ ազատամարտիկ Ռազմիկ Պետրոսյանը նշեց, որ ընդհանուր առմամբ՝ դրական է գնահատում այն, որ ռազմական գործիչը, մարտական ուղի անցած անհատը նշանակվում է նման պաշտոնի: «Մեր մարտական ընկերն է, մարտական ճանապարհ է անցել, մեծ ներդրում ունի: Ինչպես պետք է բնութագրեմ իմ մարտական ընկերոջը: Իհարկե, պետք է նման պաշտոններում զինվորականներ լինեն, որպեսզի ավելի կոնկրետ ներկայացնեն մեր շահերը»,- տեսակետ հայտնեց ազատամարտիկը: Յ. Խաչատուրովի նշանակումը ՀԱՊԿ գլխավոր քարտուղարի պաշտոնում՝ կմեծացնի՞ ուշադրությունը Հայաստանի անվտանգության նկատմամբ հարցին Ռազմիկ Պետրոսյանը պատասխանեց. «Ես չգիտեմ ինչը կմեծանա, ինչը կփոքրանա, բայց որպես զինվորական՝ ես ուրախ կլինեմ, որ բոլոր բնագավառներում մարտական գործողություններ անցած մարդիկ լինեն: Ամեն դեպքում՝ մարտական գործողություն անցած մարդը չարիք չի՛ կարող դառնալ, պետության հանդեպ չարիք չի՛ կարող դառնալ: Իսկ թե այդ պաշտոնում ինչքան կթույլատրեն, ինչպես կներկայացնեն մեր երկրի շահերը, արդեն կախված է, թե ՀԱՊԿ-ում մեր երկիրն ինչքան հնարավորությունների դաշտ կունենա: Սա արդեն կախված է ոչ թե անհատից, այլ՝ երկրի իմիջից՝ տվյալ կառույցում: Հիմա, եթե մենք այնտեղ կցորդ ենք լինելու, բնական է՝ ում էլ նշանակեն, ոչինչ չի փոխվելու: Բայց եթե նորմալ, հավասարը հավասարին կներկայանանք, արդեն կապ կունենա, թե ով է ներկայացնելու երկիրը: Զինվորական կրթություն ունեցող, մարտական ճանապարհ անցած մարդը շատ ավելի լավ կներկայացնի ռազմական իրավիճակը»,- մանրամասնեց Ռազմիկ Պետրոսյանը:


Տրանսպորտային նոր ցանցի վարկի գումարը տատանվում է, կարող է լինել 120 մլն, 150 միլիոն կամ 250 միլիոն. քաղաքապետ 18:01 | 25.12.2019 | Քաղաքականություն Կառավարության հետ եկել ենք համաձայնության, որ տրանսպորտային նոր ցանցի ներդրումն արվելու է վարկի միջոցով։ Այս մասին լրագրողների հետ զրույցում ասաց Երեւանի քաղաքապետ Հայկ Մարությանը: Նրա խոսքով՝ գումարը բավականին մեծ է, համայնքն այդքան գումար չունի, պետությունը պետք է օգնի համայնքին, իսկ քննարկումները եղել են այն մասին, թե ինչ ֆորմատով է լինելու, ինչ վարկ է լինելու, ինչ կերպով է վարկը տրամադրվելու, նաեւ թե ինչպես է գործելու ցանցը: «Սրանք հարցեր են, որոնք շատ երկար մտորելու եւ քննարկելու տեղ ունեն, որովհետեւ թե՛ գումարներն են մեծ, թե՛ պատասխանատվություն է մեծ, եւ ի վերջո համակարգը պետք է ճիշտ աշխատի, միայն ավտոբուսներ գնելով չի։ Ամենահեշտն ավտոբուսը գնելն է, ամենադժվար պրոցեսը՝ թե ինչպես են այդ ավտոբուսներն աշխատելու, ինչ համակարգով է աշխատելու տոմսային համակարգը, գնային քաղաքականությունը: Շատ հարցեր կան, դրա համար երկար է տեւում»,- ասաց քաղաքապետը։ Նրա խոսքով՝ համաշխարհային մեծության բանկերի հետ են քննարկում այս հարցը, իսկ տոկոսների մասին դեռ խոսել չի կարող: Քաղաքապետն ասաց, որ գումարի չափը տատանվում է, կարող է լինել 120 մլն, 150 միլիոն կամ 250 միլիոն:


text: Ինչպե՞ս է ստեղծվել այն պարը, որը պարում ենք, երաժշտական գործիքը, որը նվագում ենք, կամ ճարտարապետական հանճարեղ կոթողները։ Ի՞նչն է դարձել կոմպոզիտորների, քանդակագործների ու նկարիչների ոգեշնչման աղբյուր։ Ո՞ր թագավորները, քաղաքական գործիչներն ու սրբերն են լրջորեն զբաղվել արվեստով՝ հարստացնելով համաշխարհային մշակույթի գանձարանը։ «Արվեստի երանգներ» հաղորդաշարի շրջանակներում կփորձենք պատասխանել այս եւ մի շարք այլ հարցերի։ 1735 թվականին իտալացի կոմպոզիտոր, ջութակահար եւ երգեհոնահար Ջովաննի Բատիստա Պերգոլեզին Իտալիայի Նեապոլ քաղաքից, որտեղ նա ապրում եւ ստեղծագործում էր, տեղափոխվում է մերձակա Պոցուոլի փոքրիկ գյուղաքաղաքի ֆրանցիսկյան միաբանության վանքը: Պատճառը տուբերկուլոզ հիվանդությունն էր, որը մեկ տարի անց՝ 1736 թվականի մարտի 16-ին, խլեց 26-ամյա կոմպոզիտորի կյանքը: Հենց այս մեկ տարվա ընթացքում էլ երաժիշտը ստեղծում է իր ամենանշանակալից ստեղծագործությունը՝ «Ստաբատ մատեր» ֆա մինոր կանտատը։


Lurer.com | «Ամո՛թ ձեզ». Անի Սամսոնյանն` ընդդիմադիրներին «Ամո՛թ ձեզ». Անի Սամսոնյանն` ընդդիմադիրներին Բլոգոսֆերա 8 Դեկտեմբեր, 2021 1:30 Նախկին պատգամավոր Անի Սամսոնյանը գրել է. «Տեղեկացա, որ Ազգային ժողովի ընդդիմադիր խմբակցությունը բոյկոտել է միջազգային կազմակերպություններում աշխատանքը: Մի խոսքով` ԱՄՈԹ ՁԵԶ»: Հիշեցնենք, որ «Հայաստան» խմբակցությունը հայտարարել է, որ կասեցնում է իր մասնակցությունը բոլոր միջազգային կազմակերպություններին: Խմբակցությունը չի մասնակցելու Հայաստանից դուրս կազմակերպվող նիստերին: Այս թեմայով Դադարեցրեք ապադիվանագիտական աղերսանքներն ու մուննաթը թե ́ Ռուսաստանի, թե ́ԱՄՆ-ի, թե միջազգային մյուս գործընկերների նկատմամբ. Սամսոնյան Չէի ցանկանա, որ վերջին պատերազմը քննվի այնպես, ինչպես Ապրիլյան 4-օրյա պատերազմը. Սամսոնյան Պատերազմից հետո ինքնասպանություն գործածների մեծ մասը դրա մասնակիցներն են. միայնակ են խնդիրների հետ Դուք մի խնդիր ունեիք լուծելու` անձեռնմխելիության մանդատ ունենալ ու չդատվել. Անի Սամսոնյան Որոշել ենք համատեղել մեր ջանքերն ու հիմնել «Ընտրությունների վերահսկման կոմիտե». հայտարարություն Բոլորիս փլատակների վրա կմնաք միայն դուք՝ «Դուխով» գլխարկներով. Անի Սամսոնյան Ինչո՞ւ մենք պիտի հասնեինք այս օրվան. Անի Սամսոնյան Ո՞վ է պատասխանատու, ինչո՞ւ այսպես եղավ. Սամսոնյանը՝ «սահմանազատման» մասին Դուք ինձ ու իմ նախկին ամուսնու վրա կեղտոտ հոդվածներ եք տպել տվել. Անի Սամսոնյանը՝ Նիկոլ Փաշինյանին Կանանց շրջանում թմրանյութի ապօրինի շրջանառության դեպքերի նվազում ունենք


text: Գլուխկոտրուկ Գլուխկոտրուկ, բարդ խնդիր, որի լուծման համար, որպես կանոն, անհրաժեշտ են ոչ թե առանձնահատուկ բարձր մակարդակի գիտելիքներ, այլ որոշակի հնարամտություն։ Ամեն դեպքում, որոշ գլուխկոտրուկներ խթանում են գիտնականների տեսական եւ գործնական մշակումները։ Այսպես, օրինակ, Ռուբիկի խորանարդի հնարավոր տարբեր վիճակների թիվը հավասար է (8! × 38-1) × (12! × 212-1) ÷ 2 = 43 252 003 274 489 856 000, այսինքն 43 կվինտիլիոնից ավելի կոմբինացիա։ Չնայած սրան, համարվում է, որ ցանկացած վիճակից խորանարդը կարելի է հավաքել ոչ ավելի, քան 20 քայլից հետո։ Այլ կերպ ասած, այսպես կոչված «Աստծո ալգորիթմը» կտա լուծումներ 20 քայլից ոչ ավելի կատարելով։ Պատմությունը[խմբագրել] Որոշ գլուխկոտրուկներ հայտնի են հին ժամանակներից։ Հետաքրքիր տրամաբանական խնդիրներ հայտնաբերվում են եգիպտական բուրգերի պատերին, հին հունական ձեռագրերում եւ այլ պատմական հուշարձաններում։ Գլուխկոտրուկների միջնադարյան պատմության ծաղկման ժամանակաշրջան կարելի է համարել 9-րդ դարը։ Կրթական մակարդակի աճը եւ գիտության նկատմամբ կրոնի անհանդուրժողականության նվազումը հանգեցրին տրամաբանական խնդիրների սիրահարների շրջանակների ընդլայնմանը։ Այդ ժամանակ էլ հայտնվեց գլուխկոտրուկների առաջին գիրքը Եվրոպայում՝ իռլանդացի լուսավորիչ Ալկուինի «Խնդիրներ երիտասարդ խելքի զարգացման համար» գիրքը։ Գլուխկոտրուկները ամենից շատ տարածում ստացան 19-րդ եւ 20-րդ դարերի սահմանում։ Ամերիկացի Սեմ Լոյդի եւ անգլիացի Հենրի Դյուդենի գործունեության շնորհիվ գլուխկոտրուկները մտցվեցին բազմաթիվ պարբերականների մեջ, դարձան տարածված բնակչության լայն շերտերի մոտ։ Լոյդը համարվում է ամբողջ աշխարհում ամենահայտնի գլուխկոտրուկի՝ «15 փազլ»ի հեղինակը: Խաղը այնքան տարածված էր, որ որոշ գործատուներ ստիպված էին արգելել աշխատավայրում դրա օգտագործումը: Գլուխկոտրուկների զարգացման հաջորդ ցատկը եղավ 1974 թվականին հունգարացի Ռուբիկ Էռնյոյի հայտնագործումը՝ հայտնի խորանարդիկը: Ռուբիկի խորանարդը դարձավ ոչ միայն խաղալիք, այլեւ մաթեմատիկոսների եւ ինժեներների հետազոտությունների օբյեկտ: Այդ ժամանակից ի վեր ամբողջ աշխարհում անցկացվում են Ռուբիկի խորանարդի արագ հավաքման մրցումներ: Գլուխկոտրուկները ներկա ժամանակներում բուռն կերպով զարգանում են: Շուկայում անընդհատ հայտնվում են նոր խաղեր, որոնք կոչված են պահել մարդու ինտելեկտը տոնուսի մեջ, զարգացնել տրամաբանությունը, վարժեցնել ոչ ստանդարտ մտածելակերպը եւ բարձրացնել տրամաբանության մակարդակը ամբողջությամբ: 1992 թ-ից անցկացվում են Փազլսպորտի աշխարհի առաջնություններ, որտեղ մասնակիցները մրցում են թղթի վրա գլուխկոտրուկների արագ լուծման մեջ: Գլուխկոտրուկների հայտնի հեղինակներ[խմբագրել] Գլուխկոտրուկների ամենաճանաչված հեղինակներից են համարվում Հենրի Էռնեստ Դյուդենը, Սեմյուել Լոյդը, Մարտին Գարդները, Ռուբիկ Էռնյոն: Թղթի վրա իր բազմաթիվ գլուխկոտրուկներով եւ փազլսպորտի աշխարհի առաջնության առաջադրանքներով հայտնի է ամերիկացի մաթեմատիկայի պրոֆեսոր Էրիխ Ֆրիդմանը: Գլուխկոտրուկների տիպերը[խմբագրել] Գլուխկոտրուկների համընդհանուր ընդունված դասակարգում գոյություն չունի, կարելի է միայն պայմանականորեն բաժանել դրանք մի քանի խմբերի. - Բանավոր գլուխկոտրուկներ, առաջադրանքներ, որոնց ամբողջական պայմանը կարող է բացատրվել բանավոր, առանց որեւէ առարկայի միջամտության. - Գլուխկոտրուկներ առարկաներով, տրամաբանական առաջադրանքներ սովորական կենցաղային առարկաներով - Մեխանիկական գլուխկոտրուկներ, առարկաներ, որոնք հատուկ պատրաստվել են որպես գլուխկոտրուկներ. - Գրավոր գլուխկոտրուկներ, տպված կամ նկարված «պատկերներ», որոնցում պետք է նկարել ինչ-որ նշաններ որոշակի պայմաններով.


Հանրության սպասումները չեն արդարացել. 2019 թվականին Հայաստանի պետական պարտքն աճել է 5,8 տոկոսով. «Փաստ» 21:58 - 26/Հունվար/2020 Հանրության սպասումները չեն արդարացել. 2019 թվականին Հայաստանի պետական պարտքն աճել է 5,8 տոկոսով. «Փաստ» Հայաստանի պետական պարտքի խնդիրը վերջին տարիներին միշտ էլ եղել է հատուկ ուշադրության առարկա: Խնդիրն այն է, որ տարեցտարի պետական պարտքն աճում է, այդ թվում՝ իշխանափոխությունից հետո, չնայած Փաշինյանը հանրությանը խոստանում էր, թե իրենք քայլեր են ձեռնարկելու պետության պարտքի ծավալները նվազեցնելու ուղղությամբ։ Թեպետ 2018 թվականին պետական պարտքի աճի տեմպը որոշակիորեն ընկել էր, այնուամենայնիվ, այն 2019թ.ին կրկին էական ծավալներով ավելացել է։ Ֆինանսների նախարարության տվյալների համաձայն, 2019 թվականի դեկտեմբերի 31-ի դրությամբ Հայաստանի համախառն պետական պարտքը, որը ներառում է ինչպես մեր երկրի արտաքին, այնպես էլ ներքին պարտքը, կազմել է 7 մլրդ 324 մլն դոլար։ Եթե ներգրավված միջոցներն արդյունավետ եւ թիրախային չեն ծախսվելու, ապա դրանք ընդամենը միտված են լինելու պետության՝ առանց այն էլ ծանր բեռը ավելացնելուն։


Լրատվություն Ներհանրապետական այցեր Նախագահ Սերժ Սարգսյանն այցելել է Գիտությունների ազգային ակադեմիա 30.10.2009 - 30.10.2009 Գիտությունների ազգային ակադեմիայի նախագահության շենքի հիմնանորոգումը կատարվել է "Տաշիր" բարեգործական հիմնադրամի միջոցներով: Շենքում տեղադրվել է նաեւ ջեռուցման համակարգ, ժամանակակից էլեկտրատեխնիկակական սարքավորումներ: Իրականացրած աշխատանքի համար "Տաշիր" բարեգործական հիմնադրամի հիմնադիր Կարապետյան ընտանիքը պարգեւատրվել է ՀՀ ԳԱԱ-ի ոսկե մեդալով: Հանրապետության Նախագահը հանդիպել է նաեւ Գիտությունների ազգային ակադեմիայի նախագահության անդամների հետ: Սերժ Սարգսյանը տեղեկացրել է, որ ակադեմիայի տարեկան ընդհանուր ժողովի ընթացքում ձեռք բերված բոլոր պայմանավորվածությունները ընթացքի մեջ են: Նշելով, որ գիտության ոլորտը շարունակում է պետության համար մնալ գերակայություն` Սերժ Սարգսյանն ասել է. "Մեր նպատակը գիտահենք եւ գիտատար տնտեսության զարգացումն է, իսկ դա պահանջում է համապատասխան ուշադրություն": Նրա խոսքով` չնայած գլոբալ ֆինանսատնտեսական ճգնաժամի հարուցած դժվարություններին, թե 2009, եւ թե 2010 թվականների պետական բյուջեներով գիտության համար նախատեսված միջոցները չեն կրճատվելու: Սերժ Սարգսյանը պատասխանել է նաեւ գիտնականներին հետաքրքրող հարցերին: a89


text: Մատենադարանի ձեռագրերը տիեզերագիտության մասին հոդվածը նվիրված է Մատենադարանի այն ձեռագրերի նկարագրությանը, որոնք վերաբերում են տիեզերագիտությանը կամ տեղեկություններ են պարունակում այդ գիտության մասին։ Ճշգրիտ գիտությունների, մաթեմատիկայի, երկրաչափության, ֆիզիկայի, քիմիայի, աստղագիտության, տիեզերագիտության, աշխարհարգության եւ տոմարագիտության զարգացումը Հայաստանում սկսվել է շատ հին ժամանակներից, ինչի մասին վկայում է Մատենադարանում պահպանված ձեռագրային ժառանգությունը։ Շիրակացու տիեզերագիտական աշխատությունները Մատենադարանում պահպանվել են Շիրակացու «Տիեզերագիտությունը», «Կենդանակերպի համաստեղությունների մասին», «Ամպերի եւ մթնոլորտային նշանների մասին», «Արեգակի ընթացքի (շարժման) մասին», «Երկնքի շրջագայությունների (օդերեւութաբանական երեւույթների) մասին», «Ծիր կաթինի մասին» եւ այլ աշխատություններ։ Շիրակացին իր աշխատություններում բերում է եգիպտացիների, հրեաների, ասորիների, հույների, հռոմեացիների եւ հաբեշների մոտ ընդունված թվագրության սկզբունքները, խոսում է մոլորակների շարժման, Արեւի եւ Լուսնի խավարումների եւ նրանց պարբերականության մասին եւ այլն։ Ընդունելով երկրի գնդաձեւությունը Շիրակացին գտնում է, որ արեւը կարող է լուսավորել երկրի երկու կողմերը օրվա տարբեր ժամերին եւ երբ երկրի մի կողմում ցերեկ է՝ մյուսում գիշեր։ Նա Ծիր Կաթինը համարում է «խիտ եւ աղոտ աստղերի կուտակում»։ Պաշտպանում է այն գիտնականների կարծիքը, որոնք գտնում են որ լուսինը սեփական լույս չունի եւ լույս ստանում է Արեւի միջոցով։ Արեւի խավարումը բացատրում է Լուսնի՝ Արեւի եւ Երկրի միջեւ գտնվելով։ Շիրակացին ուշագրավ բացատրություններ է տալիս անձրեւի, ձյան, կարկուտի, ամպրոպի, հողմերի, երկրաշարժի եւ բնության զանազան այլ երեւույթների մասին։ Շիրակացու գրչին են պատկանում նաեւ մի շարք աշխարհագրական, պատմական աշխատություններ։ Այլ գիտնականների տիեզերագիտական աշխատությունները Տիեզերագիտական, տոմարագիտական հարցերին անդրադարձել են նաեւ 12-րդ դարի հեղինակ Ներսես Շնորհալին («Երկնքի եւ նրա զարդերի մասին»), 13-րդ դարի ականավոր գիտնական Հովհաննես Երզնկացի Պլուզը («Երկնային շարժման մասին»), !4-րդ դարի տոմարագետ Հակոբ Ղրիմեցին, նույն դարի մատենագիր, Հովհան Որոտնեցու աշակերտ Մխիթարը («Խրախճանականներ»), 15-րդ դարի գիտնական Սարգիս Փիլիսոփան եւ ուրիշներ։ Հղումներ Արտաքին հղումներ Մատենադարան Աղբյուրներ Մնացորդք բանից ի լույս ած, Ք.Պատկանյան ՍՊԲ 1977 Տիեզերագնացություն եւ տոմար, աշխատասիր. Ա. Աբրահամյան Երեւան 1940 Լուսնի պարբերաշրջանները, աշխատասիր. Ա. Աբրահամյան Երեւան 1962 Вопросы и решения ... изд. и пер. И.А.Орбелян, П., 1918 Космография, пер. с древнеармянского, предис. и коммент. K.C. Тер Давтяна и С.С.Аревшатяна, Е. 1962 Տես նաեւ Մատենադարան Մատենադարանի ձեռագրերը մաթեմատիկայի մասին Մատենադարանի ձեռագրեր


text: «Իմ կյանքում շատ դժվարություններ են եղել եւ ես ինձ համարում եմ պայքարող կին». «Մոր խոստումից» Օֆելյա Զաքարյանը՝ նոր ֆոտոշարքի եւ մյուս մասնագիտության մասին - Լուրեր Հայաստանից - Թերթ.am «Իմ կյանքում շատ դժվարություններ են եղել եւ ես ինձ համարում եմ պայքարող կին». «Մոր խոստումից» Օֆելյա Զաքարյանը՝ նոր ֆոտոշարքի եւ մյուս մասնագիտության մասին 14:52 • 20.11.19 Օֆելյա Զաքարյանը հեռուստադիտողներին ներկայանում է «Մոր խոստումը» հեռուստասերիալում՝ մարմնավորելով գլխավոր հերոսուհու՝ Աննայի կերպարը։ Դերասանուհին իր նոր ֆոտոշարքը տրամադրել է Tert.am Life-ին եւ մեզ հետ զրուցել ֆոտոշարքի, ոճի, չշպարվելու եւ իր առաջին մասնագիտության մասին։ Դերասանուհին ասաց՝ բավականին երկար ժամանակ ցանկություն է ունեցել ներկայանալ ֆոտոշարքով, սակայն զբաղվածության հետեւանքով չի կարողացել։ «Առաջարկ ստացա մեր հեռուստասերիալի դերասանուհիներից մեկից, որը նաեւ լուսանկարչությամբ է զբաղվում՝ Լուսինե Թորոսյանից։ Ինքն ասաց, որ սեւ ու սպիտակ լուսանկարների շարք է անում եւ առաջարկեց նաեւ ինձ լուսանկարել։ Պարբերաբար տարբեր ֆոտոսեսիաների առաջարկներ ստացել եմ, սակայն մերժում էի՝ նախ չէր ստացվում, հետո ժամանակս չէր ներում։ Նկարահանումն արել ենք մանկական երկաթուղու հատվածում։ Այնտեղ շատ հետաքրքիր պահեր են եղել, որովհետեւ կա փոքրիկ լողավազան, որտեղ մարդիկ լողում են, ինքս այդ եղանակին, երկարաճիթ բարձրակրունքներով մտել էի ջուրը եւ հանուն լուսանկրների, լավ կադրի բավականին թրջվեցի։ Մարդիկ զարմացած նայում էին՝ շատ զվարճալի էր։ Անհամբեր սպասում էի ֆոտոշարքին, որը բավականին լայն արձագանք գտավ»,- ասաց դերասանուհին։ Օֆելյան նշեց՝ հագուստը, ոճն ու տրամադրությունն ինքն է ընտրել եւ հենց տեղում հնարավորնս արագ զգեստափոխվել է հաջորդ կերպարի համար. «Պայքարող եւ ուժեղ կնոջ կերպարով եմ։ Բնությանը համահունչ լուսանկարներն են, որովհետեւ, կարծում եմ, առհասարակ մարդիկ պետք է բնության հետ ներդաշնակ լինեն։ Ինքս ավելորդություններ, ավելի բաց կերպարներ չեմ սիրում, որովհետեւ, ըստ իս, կարեւորն ասելիքն է։ Հնարավոր է շատ փակ կերպարով մարդն այնքան ասելիք տեղ հասցնի։ Առհասարակ ասելիքը մերկության մեջ չէ։ Առաջարկ ունեցել եմ, որպեսզի հագուստի տեսանկյունից բաց լուսանկարներ ստանանք, սակայն չեմ համաձայնել։ Չնայած կարծում եմ, որ խնդիրը բացի ու փակի մեջ չէ՝ խնդիրն ասելիքի մեջ է։ Իմ կյանքում շատ դժվարություններ են եղել եւ ես ինձ համարում եմ պայքարող կին։ Դժվարությունները փորձել եմ հաղթահարել եւ, կարծում եմ, որ ստացվել է»։ Դերասանուհին ասաց՝ երիտասարդ երեւալու խնդիր երբեք չի ունեցել եւ անգամ էկրանին հենդես է գալիս տարիքով կնոջ կերպարով. «Ուրիշ դերասանուհիներ լինեին գուցե նեղվեին, որ էկրանին անընդհատ նման կերպարով են, բայց ես նման խնդիր չունեմ, որ ասեմ՝ վայ իմ տեսքը եւ այլն։ Նախապատվությունս առհասարակ տալիս եմ խաղի որակին. բնավորությամբ շատ կերպարներ կան, որոնք իրենց դերի մեջ շատ լավն են, բայց խորանալով նկատում ես, որ գեղեցիկ չեն։ Անկախ ամեն ինչից, իհարկե պետք է խնամված լինել։ Ամեն տարիքում էլ մարդը հենց իր տարիքի մեջ է գեղեցիկ»։ Դերասանուհին ժպիտով ասաց՝ միշտ էլ շատ քիչ է շպարվել։ «Դասական արտաքին ունեմ ու ամենաքիչ շպարն էլ կարող է հետաքրքիր ընգծել։ Անգամ ֆիլմի հետ կապված ինքս եմ առաջարկել, որ դիմահարդարում չլինի, քանի որ տառապած կնոջ կերպար է։ Իրականում, հազվադեպ եմ շպարվում, չնայած սիրում եմ նաեւ դա։ Առհասարակ կարծում եմ, որ ամեն ինչ չափի մեջ է գեղեցիկ»,- նշեց Օֆելյան։ Հավելենք, որ դերասանուհին զբաղվում է նաեւ գեղանկարչությամբ եւ ավարտել է Գեղարվեստի ակադեմիան։ Ֆետոշարքում առկա նկարները հենց նրա վրձնին են պատկանում։ «Չայած ժամանակի սղությանն, ամեն դեպքում, ժամանակ եմ գտնում եւ լիցքաթափվելու համար նկարում եմ, հագեցնում ստեղծագործական քաղցս, էմոցիաներս եմ դատարկում։ Փոքրիկիս ծնվելուց հետո ժամական չէի ունենում եւ մոտ երեք տարի վրձինը ձեռքս չէի վերցրել։ Երեք տարի անց դա առաջին նկարն էր, որը սոցցանցում հրապարակելուց անմիջապես հետո, գտավ իր տիրոջն ու վաճառվեց։ Բավականին բարդ էր, որովհետեւ ընդմիջումից հետո իմ արած առաջին գործն էր։ Նախկինում ունեցել եմ եւ՛ անհատական ցուցահանդեսներ, եւ՛ խմբակային»,- ասաց դերասանուհին։


Վերջին գիծը գծված է. մենք կամ այսօր էլ դեմ կգնանք Բաբելոնյան աշտարակաշինությանը կամ կդադարենք գոյություն ունենալ. «Հայացք Հայքից»


Իրանի ԱԳՆ. Երկու շաբաթից կվերսկսվեն միջուկային ծրագրի շուրջ բանակցությունները - iLur.am` Ի լուր աշխարհի Իրանի ԱԳՆ. Երկու շաբաթից կվերսկսվեն միջուկային ծրագրի շուրջ բանակցությունները Իրանի միջուկային ծրագրի շուրջ բանակցությունները կվերսկսվեն ամենաշատը երկու շաբաթից: Այս մասին կիրակի օրը ճապոնական «Կիոդո» լրատվական գործակալությանը հայտարարել է Իրանի փոխարտգործնախարար, միջուկային ծրագրի հարցով գլխավոր բանագնաց Աբաս Արակչին: Արակչիի խոսքով՝ «բանակցության մասնակիցների միջեւ դեռեւս կան չլուծված հարցեր, եւ բանակցային գործընթացը կվերսկսվի ամենաշատը երկու շաբաթից»: Իրանի եւ «վեցյակի» երկրների (ՄԱԿ- ԱԽ հինգ մշտական անդամների եւ Գերմանիայի) միջեւ համատեղ ծրագիրն ուժի մեջ է մտել հունվարի 20-ին, 2013 թ. նոյեմբերի 24-ին Ժնեւում տեղի ունեցած բանակցությունների արդյունքների հիման վրա: Այդ փաստաթղթի համաձայն՝ Թեհրանը պարտավորվել է չհարստացնել ուրանը 5 %-ից ավելի եւ էապես նվազեցնել սեփական միջուկային ծրագրի զարգացման տեմպերը՝ ՄԱԳԱՏԷ-ի փորձագետներին հնարավորություն տալով տեսչություն իրականացնել երկրի միջուկային հիմնական օբյեկտներում: Փոխանցում է ИТАР-ТАСС-ը:


text: 18:32 | 20.12.2019 | Քաղաքականություն Ոստիկանության պետի պաշտոնակատարը նշեց, որ արտաքին ծառայություն իրականացնող ոստիկաններին կմիանան նաեւ ոստիկանության այլ ստորաբաժանումների ծառայողներ եւ համատեղ պետք է արվի ամեն ինչ՝ Ամանորի եւ Սուրբ Ծննդյան տոնականությունն ապահովելու համար։ Oտարերկրացիների կողմից երեխաների ապօրինի որդեգրման դեպքերի առթիվ մեկ անձ կալանավորվել է 18:24 | 20.12.2019 | Հասարակություն Հիշեցնենք, որ վերջինիս մեղադրանք էր առաջադրվել՝ ՀՀ քրեական օրենսգրքի 167-րդ հոդվածի 2-րդ մասի 1-ին եւ 2-րդ կետերով: 18:11 | 20.12.2019 | Քաղաքականություն «Նախորդ կառավարությանը վերջին տասնամյակում մեկ տարի է պահանջվել ձեւավորվելու համար, ես ձգտում եմ կառավարություն ձեւավորել 4 կամ 6 շաբաթվա ընթացքում»,- ասել է նա: Նիկոլ Փաշինյանի աղջիկը միակ ղեկավարի երեխան է, որը առանձին ախռանիկ ու պետական ջիպ ունի. Նարեկ Սամսոնյան 18:01 | 20.12.2019 | Հասարակություն Նիկոլ Փաշինյանը պատմության մեջ մնալու է որպես ժողովրդի կյանքը լավացնելու խոստումներով իշխանություն զավթած, բայց մենակ սեփական ընտանիքի էլիտար կայֆերն ապահոված ղեկավար: Տարին ավարտում ենք լավ տրամադրությամբ. Փաշինյանը՝ ԵՏԲԽ նիստում 17:45 | 20.12.2019 | Քաղաքականություն Նրանից հետո ելույթ ունեցավ Բելառուսի նախագահ Ալեքսանդր Լուկաշենկոն, սակայն Փաշինյանը ընդհատեց նրան՝ նշելով, որ կցանկանար Բելառուսին շնորհավորել ԵՏՄ-ում նախագահության կապակցությամբ: Ի պատասխան՝ Լուկաշենկոն Փաշինյանին եւ հայկական կողմին շնորհակալություն հայ Արմեն Սարգսյանը ժամանել է Արցախ. Նրան դիմավորել է Բակո Սահակյանը 17:37 | 20.12.2019 | Քաղաքականություն Արցախի Հանրապետության նախագահ Բակո Սահակյանը դեկտեմբերի 20-ին Ստեփանակերտի օդանավակայանում դիմավորել է աշխատանքային այցով Արցախ ժամանած ՀՀ Նախագահ Արմեն Սարգսյանին։ «Արմավիր» ՔԿՀ թմրանյութ անցկացնելու ժամանակ բռնված անձը ամենեւին էլ մանր ձուկ չէ, նորմալ ձուկ է. Գոյունյան 17:25 | 20.12.2019 | Հասարակություն «Արմավիր» ՔԿՀ թմրանյութ անցկացնելու ժամանակ բռնված անձը 2 ամիս առաջ վերցվել է մշտադիտարկման տակ։ Նա ամենեւին էլ մանր ձուկ չէ, նորմալ ձուկ է։ Ով է ասում մանր ձուկ է, թմրանյութի ավարի փաթեթներն այնքան շատ էին, որ ինձ չհասցրին ամբողջությամբ ներկայացնեն։ Եթե չ Անկարան դժգոհ է ԱՄՆ դաշնային բյուջեից 17:08 | 20.12.2019 | Քաղաքականություն ԱՄՆ Սենատը նախօրեին ընդունեց 2020 ֆինանսական տարվա դաշնային բյուջեն, փաստաթղթերն ուղարկվում են նախագահ Դոնալդ Թրամփին՝ ստորագրման։


text: Ցանկանո՞ւմ եք կարդալ այս հոդվածը %% լեզվով Ցանկանո՞ւմ եք կարդալ այս հոդվածը %% լեզվով Օնլայն Աստվածաշունչ | ԱՍՏՎԱԾԱՇՈՒՆՉ. ՆՈՐ ԱՇԽԱՐՀ ԹԱՐԳՄԱՆՈՒԹՅՈՒՆ 1 Շատերը ձեռնարկեցին գրել պատահած այն բոլոր դեպքերի մասին+, որոնց մենք նույնպես լիովին հավատում ենք, 2 ինչպես որ սկզբից+ ականատես եղողները+ եւ այս պատգամը հռչակող սպասավորները+ այս բաները պատմեցին մեզ։ 3 Ուստի ես նույնպես, որ սկզբից բոլոր բաները ճշգրտությամբ հետազոտել եմ, որոշեցի տրամաբանական հաջորդականությամբ+ գրել դրանք, ո՛վ պատվարժան+ Թեոֆիլոս+, 4 որպեսզի լիովին համոզվես, որ այն ամենը ինչ սովորեցիր*+, ճշգրիտ է։ 5 Հրեաստանի Հերովդես թագավորի օրերում+ մի քահանա կար Զաքարիա անունով՝ Աբիայի+ քահանայական խմբից, իսկ նրա կինը Ահարոնի դուստրերից էր+, անունը՝ Եղիսաբեթ։ 6 Նրանք երկուսն էլ արդար+ մարդիկ էին Աստծու առաջ, որովհետեւ անարատությամբ+ էին քայլում՝ Եհովայի+ բոլոր պատվիրանների+ եւ օրենքների+ համաձայն։ 7 Սակայն նրանք երեխա չունեին, որովհետեւ Եղիսաբեթը ամուլ էր+, եւ երկուսն էլ տարիքն առած էին։ 8 Մի անգամ, երբ Զաքարիան Աստծու առաջ կատարում էր իր քահանայական պարտականությունը, քանի որ իր խմբի հերթն էր+, 9 քահանայական ծառայության հաստատված սովորության համաձայն՝ պատիվ ունեցավ մտնելու Եհովայի սրբարանը+ եւ խունկ ծխելու+։ 10 Խունկ ծխելու ժամանակ ամբողջ ժողովուրդը դրսում աղոթում էր+։ 11 Հանկարծ նրան երեւաց Եհովայի հրեշտակը՝ խնկի սեղանի աջ կողմը կանգնած+։ 12 Նրան տեսնելով՝ Զաքարիան շփոթվեց եւ վախով լցվեց+։ 13 Սակայն հրեշտակն ասաց նրան. «Մի՛ վախեցիր, Զաքա՛րիա, որովհետեւ Աստված քո աղաչանքը լսեց+. քո կին Եղիսաբեթը քեզ համար մի որդի կծնի, եւ նրա անունը Հովհաննես կդնես+։ 14 Դու ուրախություն ու մեծ ցնծություն կապրես, եւ շատերը կուրախանան+ նրա ծնունդով, 15 քանի որ նա մեծ կլինի Եհովայի առաջ+։ Նա գինի եւ ոգելից խմիչք բոլորովին չպետք է խմի+ եւ դեռ իր մոր արգանդից սուրբ ոգով լցված կլինի+, 16 եւ Իսրայելի որդիներից շատերին նա հետ կդարձնի դեպի Եհովան+՝ նրանց Աստվածը։ 17 Նա կքայլի Աստծու առջեւից Եղիայի+ ոգով ու զորությամբ, որպեսզի հայրերի սրտերը զավակներին դարձնի+ եւ անհնազանդներին՝ արդարների իմաստությանը, որպեսզի Եհովայի համար+ մի ժողովուրդ պատրաստի»+։ 18 Զաքարիան հարցրեց հրեշտակին. «Ինչպե՞ս հավատամ դրան։ Չէ՞ որ ես ծեր եմ+, եւ կինս էլ տարիքն առած է»։ 19 Հրեշտակն ասաց նրան. «Ես Գաբրիելն եմ+, որ կանգնում եմ Աստծու առաջ. ես ուղարկվել եմ քեզ հետ խոսելու+ եւ այս ամենի մասին բարի լուրը քեզ հայտնելու։ 20 Քանի որ չհավատացիր իմ խոսքերին, որոնք նշանակված ժամանակին պիտի կատարվեն, դու համր+ կլինես եւ չես կարողանա խոսել մինչեւ այն օրը, երբ այս ամենը տեղի ունենա»։ 21 Այդ ընթացքում մարդիկ սպասում էին Զաքարիային+ եւ զարմանում էին, որ նա ուշանում է դուրս գալ սրբարանից։ 22 Երբ նա դուրս եկավ, չէր կարողանում խոսել նրանց հետ, եւ նրանք հասկացան, որ սրբարանում նա գերբնական+ ինչ-որ բան է տեսել։ Նա նշաններով էր խոսում նրանց հետ եւ համր էր մնում։ 23 Երբ նրա ծառայության օրերը լրացան+, նա գնաց տուն։ 24 Այդ օրերից հետո Եղիսաբեթը՝ նրա կինը, հղիացավ+։ Հինգ ամիս նա տնից դուրս չէր գալիս ու ասում էր. 25 «Այսպես վարվեց Եհովան ինձ հետ այս օրերում. նա ուշադրություն դարձրեց ինձ վրա, որպեսզի իմ նախատինքը վեր առնի մարդկանց միջից»+։ 26 Նրա հղիության վեցերորդ ամսում Աստված Գաբրիել+ հրեշտակին ուղարկեց Գալիլեայի քաղաքներից մեկը, որի անունը Նազարեթ էր՝ 27 մի կույսի մոտ, որը նշանված էր Դավթի սերնդից Հովսեփ անունով մի մարդու հետ։ Այդ կույսի+ անունը Մարիամ էր+։ 28 Գալով նրա մոտ՝ հրեշտակն ասաց. «Ողջո՛ւյն+, ո՛վ շնորհընկալ, Եհովան+ քեզ հետ է»+։ 29 Բայց Մարիամը այս խոսքերից խիստ հուզվեց ու սկսեց խորհել, թե ինչ կարող է նշանակել այդ ողջույնը։ 30 Ուստի հրեշտակն ասաց նրան. «Մի՛ վախեցիր, Մարիա՛մ, որովհետեւ դու Աստծու բարեհաճությանը+ արժանացար։ 31 Դու կհղիանաս եւ մի որդի կծնես+ ու նրա անունը Հիսուս կդնես+։ 32 Նա մեծ կլինի+ եւ Բարձրյալի Որդի+ կկոչվի։ Եհովա Աստված նրան կտա նրա հոր՝ Դավթի+ գահը+, 33 նա հավիտյան կթագավորի Հակոբի տան վրա, եւ նրա թագավորությանը վերջ չի լինի»+։ 34 Մարիամն ասաց հրեշտակին. «Ինչպե՞ս է դա հնարավոր, եթե ես երբեք հարաբերություն չեմ ունեցել+ տղամարդու հետ»։ 35 Հրեշտակը պատասխանեց նրան. «Սուրբ ոգին+ կգա քեզ վրա, եւ Բարձրյալի զորությունը հովանի կլինի քեզ։ Դրա համար էլ այն երեխան, որ պիտի ծնվի, կկոչվի սուրբ+, Աստծու Որդի+։ 36 Ահա քո ազգական Եղիսաբեթը, որն ամուլ+ է կոչվում, ծեր հասակում նույնպես հղի է եւ որդի պիտի ծնի։ Արդեն նրա հղիության վեցերորդ ամիսն է։ 37 Չէ՞ որ չկա մի խոսք, որ Աստված ասի ու չկարողանա կատարել»+։ 38 Մարիամն էլ ասաց. «Ահա՛ Եհովայի աղախինը+։ Թող քո խոսքի համաձայն լինի ինձ»։ Եվ հրեշտակը գնաց նրա մոտից։ 39 Այդ օրերին Մարիամը վեր կացավ ու շտապելով գնաց լեռնային շրջանները՝ Հուդայի քաղաքներից մեկը, 40 եւ մտնելով Զաքարիայի տուն՝ ողջունեց Եղիսաբեթին։ 41 Երբ Եղիսաբեթը լսեց Մարիամի ողջույնը, մանուկը նրա արգանդի մեջ խաղաց, եւ Եղիսաբեթը սուրբ ոգով լցվեց 42 ու բարձր ձայնով ասաց. «Օրհնյա՜լ ես դու կանանց մեջ, եւ օրհնյա՜լ է+ քո արգանդի պտուղը։ 43 Ինչի՞ համար ինձ այս պատիվը եղավ, որ իմ Տիրոջ+ մայրը եկավ ինձ մոտ։ 44 Երբ քո ողջույնի ձայնը ականջիս հասավ, մանուկը ուրախությունից+ խաղաց իմ արգանդում։ 45 Երջանիկ ես դու, որ հավատացիր, որովհետեւ այն ամենը, ինչ որ Եհովան ասաց քեզ+, ամբողջությամբ պիտի կատարվի»+։ 46 Մարիամն էլ ասաց. «Հոգիս մեծարում է Եհովային+, 47 եւ սիրտս չի կարող չցնծալ+ իմ Փրկիչ+ Աստծով, 48 որովհետեւ նա ուշադրություն դարձրեց իր աննշան աղախնին+։ Այսուհետեւ բոլոր սերունդները ինձ երջանիկ պիտի կոչեն+, 49 որովհետեւ Հզորը մեծ գործեր արեց ինձ համար։ Սուրբ է նրա անունը+, 50 եւ նրա ողորմությունը սերնդից սերունդ իրենից վախեցողների վրա է+։ 51 Նա զորավոր գործեր արեց իր բազկով+, ցրիվ տվեց նրանց, ովքեր գոռոզ են իրենց սրտի մտադրություններում+։ 52 Նա զորավորներին վայր գցեց+ իրենց աթոռներից, իսկ ցածրերին բարձրացրեց+, 53 քաղցածներին կշտացրեց բարիքներով+, իսկ հարուստներին դատարկաձեռն ուղարկեց+։ 54 Նա օգնության հասավ իր Իսրայել ծառային+, որպեսզի ցույց տա, որ հիշում է իր խոստումը, որ հավիտյան պիտի ողորմություն ցույց տա+ 55 Աբրահամին ու նրա սերնդին, ինչպես որ ասել էր մեր նախահայրերին»+։ 56 Մարիամը մոտ երեք ամիս մնաց նրա մոտ եւ հետո վերադարձավ իր տուն։ 57 Եկավ Եղիսաբեթի ծննդաբերելու ժամանակը, եւ նա որդի ծնեց։ 58 Հարեւաններն ու նրա ազգականները լսեցին, որ Եհովան մեծ ողորմություն+ էր ցուցաբերել նրա հանդեպ, եւ ուրախացան+ նրա հետ։ 59 Ութերորդ օրը նրանք եկան երեխային թլփատելու+ եւ պատրաստվում էին նրան իր հոր՝ Զաքարիայի անունով կոչել։ 60 Բայց մայրն ասաց. «Ո՛չ, նա Հովհաննես պիտի կոչվի»։ 61 Նրանք էլ ասացին. «Քո ազգականների մեջ չկա մեկը, որ այդ անունն ունենա»։ 62 Ապա սկսեցին նշաններով հարցնել նրա հորը, թե նա՛ ինչ անուն է ուզում նրան տալ։ 63 Նա էլ մի տախտակ խնդրեց ու վրան գրեց. «Նրա անունը Հովհաննես է»+։ Եվ բոլորը զարմացան։ 64 Այդ պահին Զաքարիայի բերանը բացվեց+, ու լեզուն արձակվեց, եւ նա սկսեց խոսել՝ Աստծուն օրհնելով։ 65 Նրանց հարեւանությամբ ապրող բոլոր մարդկանց վրա վախ ընկավ։ Հրեաստանի ողջ լեռնային շրջաններում ամենուրեք խոսվում էր այս ամենի մասին, 66 եւ բոլոր լսողները դա իրենց սրտերում+ էին դնում ու ասում. «Այս երեխան ի՞նչ պիտի դառնա»։ Եվ Եհովայի ձեռքը+ նրա հետ էր։ 67 Նրա հայրը՝ Զաքարիան, սուրբ ոգով լցվեց+ ու մարգարեացավ+. 68 «Օրհնյա՜լ լինի Եհովան՝ Իսրայելի Աստվածը+, որովհետեւ նա իր ուշադրությունը դարձրեց իր ժողովրդին+ եւ ազատագրում բերեց+ նրան։ 69 Նա փրկության եղջյուր+ բարձրացրեց մեզ համար իր ծառա Դավթի տանը, 70 ինչպես որ հնում ապրած իր սուրբ մարգարեների+ բերանով խոսել էր 71 մեր թշնամիներից եւ բոլոր մեզ ատողների ձեռքից փրկելու մասին+, 72 որպեսզի մեր նախահայրերին տված խոստման համաձայն՝ մեր հանդեպ ողորմություն ցուցաբերի եւ հիշի իր սուրբ ուխտը+՝ 73 այն երդումը, որ մեր նախահայր Աբրահամին էր տվել+, 74 որպեսզի երբ ազատվենք թշնամիների ձեռքից+, նա շնորհի մեզ անվախորեն իրեն սուրբ ծառայություն մատուցելու պատիվը+՝ 75 նվիրվածությամբ եւ արդարությամբ նրա առջեւ մեր բոլոր օրերում+։ 76 Իսկ դու, ո՛վ մանուկ, Բարձրյալի մարգարե կկոչվես, որովհետեւ դու Եհովայի առջեւից կքայլես, որպեսզի նրա ճանապարհները պատրաստես+, 77 նրա ժողովրդին հռչակես պատգամը փրկության՝ նրանց մեղքերի ներման միջոցով+ 78 եւ մեր Աստծու խոր կարեկցանքի շնորհիվ։ Այս կարեկցանքի շնորհիվ լուսաբացը+ կայցելի մեզ վերեւից+, 79 որպեսզի լույս տա նրանց, ովքեր նստած են խավարում ու մահվան ստվերում+, եւ մեր քայլերն ուղղի խաղաղության ճանապարհում եւ օրհնի մեզ նրանում»։ 80 Երեխան մեծանում էր+ ու զորանում ոգով։ Նա անապատներում էր մնում մինչեւ այն օրը, երբ հայտնապես ներկայացավ Իսրայելին։ ^ Այստեղ խոսքը բանավոր կերպով սովորելու մասին է։


8:57 - 21/Ապրիլ/2017 2017-12-13 09:05:50 «Հրապարակ» թերթը գրում է. «Տեւական ընդմիջումից հետո երեկ կրկին խորհրդարան էր եկել ԱԺ ՀՀԿ-ական պատգամավոր գեներալ Սեյրան Սարոյանը։ Նա իր բացակայությունը հիմնավո... «Է, որ ամոթ ունենան, չեն թանկացնի, էլի, գետինը մտնեն, էդքան հարստանալ պետք չի». ... 2017-12-12 13:33:41 Այսօր երկարատեւ բացակայությունից հետո Ազգային ժողով էր եկել ՀՀԿ-ական պատգամավոր, գեներալ Սեյրան Սարոյանը: Լրագրողների հետ զրույցում նա նշեց, որ արդեն կամաց-կամաց կազդուրվում է: ...